text:
Ɗerewol ɗiɗaɓol ŋol Pol winnani
Timote
Haala Puɗɗirka
Pol wittoy kade Roma, oo laatii nanŋaaɗo. Amma oo woodi toora jooni ɓuri de o nanŋanoo der siire nen. Himɓe woɓɓe accii mo, Luka tan nun wondi e makko. E nandi hande Pol winnii ɗerewol ŋol hakkune duuɓi 66 e 68.
Pol ƴamii Timote wara law go dabbune waɗa. To oo wara bo, o wadda gulunfaare Pol e ɗereeji guri mum. O hoolaaki naa ɓe jiidan, gam oo anni no wakkati dillugo makko yottake. Gam majjum ɗerewol ŋol ɗo laatii binnaaŋol ɗalaa, hakko o maayata. Der ɗerewol ŋol, Pol yeeƴitake ɓaawo dow ko waɗunoo, oo batana bo ko waɗotoo jooni de o winnata ŋol, waato kiita makko e ko waɗoytoo yeeso seɗɗa, waato maayde makko ne woɗɗaa kade.
Der ɗerewol ŋol, Pol hollii Timote ko haani waɗa o laatoroo koolaaɗo der ekkitinooje ɗe o heɓi. Wakkati mum goonɗinɓe e tooreno, faa ɗum waɗi Pol maɓɓaa der kasu, ekkitinooje leliiɗe bo e toora eklesiyaaji. Gam majjum o semmiɗinta Timote, o munyana tooraaji, o daroo ɓaawo gooŋa. O acca jeddi ɗi nafataa, o woɗɗodoo janŋinooɓe ko lelii, o takkoo ko o ekkitinaa, o waajoo haala Alla, «gam Binni Ceniini fu ƴiwii diga e kollitinki Alla, nii nafa gam janŋingo gooŋa, e foortugo neɗɗo, e hollugo boofi, e moƴƴingo ɗi, e ekkitingo wonaago no Alla yiɗiri».
Tokkontirki haalaaji
1. Haala puɗɗirka, 1.1-2
2. Yettoore e tiiɗinki, 1.3-2.13
3. Pol e bata Timote hakkilana hoore mum, 2.14-4.5
4. Heennyitoode goonki Pol, 4.6-18
5. Cannooje, 4.19-22.
1
Sannoore
1 Ɗerewol ŋol ƴiwii diga e am, min Pol, lilaaɗo Yeesu Almasiihu e sago Alla. Mi lilaama gam mi fiina haala dow yonki ki Alla haɓɓani en alkawal, sabbu kawtal men e Yeesu Almasiihu. 2 Mi sannii maa, an Timote ɓiyam jiɗaaɗo. Alla Baaba meeɗen, e Joomiraawo meeɗen Yeesu Almasiihu enɗee, hokkee moƴƴere e jam!
Pol e semmiɗina Timote
3 Mii yetta Alla mo cujidananmi e cuuɗiiɗum ɓerne laaɓuɗum, hande no kaakiraaɓe am waɗunoo. Emi siwtoree jemma e nyalooma fu der du'aaje am. 4 Mii siwtora gonɗi maa. Mii woodi kumpa yi'itaago maa puy, gam mi seyoo puy. 5 Mii siwtora goonɗinki maa ki walaa munaafitaare. Maama maa Loyis e inna maa Enis e artu maa woodugo ki. Mii hoolii an bo aa woodi ki. 6 Gam majjum mii hattinee, accu dokkal ŋal Alla hokku maa no jowumi juuɗe am dow maa ɓeydoo. 7 Gam Ruuhu ŋu Alla hokki en, laatintaa en hulooɓe. Amma Ruuhu kokkoowo en semme, e yidde, e nantaare o hokki en.
8 Gam majjum taa sentu seedanaago Joomiraawo meeɗen. Taa sentu bo seedanaago am, min maɓɓaaɗo der kasu gam makko. Hawtu e am der tooraaji gam linjiila, jaka baawɗe ɗe Alla hokku maa. 9 Kanko hisini en, noddi en gam laatanoɗen mo. Hinaa gam gaɗu meeɗen o hisiniri en, amma gam nun nun o yiɗiri ɗum e moƴƴere makko. Moƴƴere nen o waɗani en diga e Yeesu Almasiihu, diga hanne bane. 10 Jooni, moƴƴere nen hollitake e garki kisinoowo meeɗen Yeesu Almasiihu. Kanko halki baawɗe maayde. Diga e linjiila o holliti yonki tabitintooki.
11 Gam sabbu linjiila kan, Alla waɗimmi baajotooɗo, lilaaɗo e janŋinoowo. 12 Sabbu majjum tooreteemi tooraaji ɗii ɗo, amma mi sentiray ɗum. Gam mii anni mo goonɗinmi. Mii hoolii bo o waawan ko reeni ko o halfinimmi faa nyalaane darŋal yottoo. 13 Joga haala gooŋaha ka nanuɗaa diga e am. Gollir ka e goonɗinki, e yidde ne keɓuɗen gam een kawti e Yeesu Almasiihu, ka laatanee misaalu. 14 Joga geetum ɗum kalfinaɗaa e ballal Ruuhu Ceniiɗo gonuɗo der meeɗen.
15 Aa anni, himɓe leydi Asiya fu accii am, Figelus e Hermogenes na'on der maɓɓe. 16 Joomiraawo enɗoo himɓe saare Onesifor, gam o deƴƴitinii am. O sentiray bo nanŋoode am der kasu, 17 accu du no o wari Roma, o dartii am e tinnaare mawne faa o yiitimmi. 18 Alla Joomiraawo hokka mo enɗam nyaanne darŋal. An e hoore maa aa anni no wooɗi, golle ɗe o waɗanimmi der siire Efesu.


c: text/html

text:
Artugol Ebola nder Gine: No Dartagol nguu Ñawu Woni e Yahrude
Saakitaama ñannde :
Mooɓondiral waɗaama ñannde 15 Colite / Ɗiɗaɓuru to Jaagorde Cellal Gine ngam ɗaɓɓugol pehe no nguu ñawu Ebola dartortee. Laamu Gine ngun tabintinno iiritagol ñawu Ebola ngun to diiwal Serekore, tawi yimɓe njeeɗiɗo raaɓaaɓe ɗaɓɓitaama, nayo e maɓɓe maayii tippude e konngol Ngoomu Ngenndiiwu fii Hoolaare Cellal (ANSS) ngun Gine.
Duuɓi jowi caggal ñawu aranndeewu warnoongu nguu ko ɓuri yimɓe 11 000 hakkunde hitaande 2013 e 2016 nder Hirnaange Afrik, cenɗe seertuɗe wonɗe Gine e wonɗe njananiri immike e gollidugol ngam eɓɓugol no nguu ñawu dartortee hikka kadi.
Fedde Cellal Winndereyankore nden (WHO/ l'OMS) imminiino yimɓe mum, ɓe yahii to Gine Foresiyeeri.
Ñannde 17 Colite / Ɗiɗaɓuru Fedde Cellal Winndereyankore e konngol jooɗaniiɗo mum Ceerno Georges Ki-Zerbo hollituno wonde arano mo Ebola wari on anndaama, ko danko (enfermiyerjo) arnooɗo to ñawndorde Guweke (Gouécké) ñannde 18 Siilo / Go’aɓuru himo wondi e muusu-hoore, e tuure, e muusu-reedu, e nguli-ɓanndu. O maayi ñannde 28 Siilo / Go’aɓuru.
Ceerno Ki-Zerbo hollituno gila nden ñannde wonde Jeneef no e jokkondiral e jogiiɓe marke ɓen ɓen, o wi’i dokimanji emportugol heblaamaa, marke arane ɗen no waawi hewtude Konaakiri nder balɗe tati.
Ko ñannde 22 Colite / Ɗiɗaɓuru Gine henndii marke Ebola 11 000 ɗe (rVSV-ZEBOV), hiɗe iwri to ñiiɓirde Fedde Cellal Winndereyankore wonnde Jeneef. Ko ɓuri marke 8500 kadi no e laawol iwrayɗe Dowlaaji Amerik Ndennduɗi (USA) ko wallitoree e huɓindagol ñawu Ebola ngun nder Gine.
Ko sakkitii koo, Ceerno Ki-Zerbo hollii wonde gila e 23 Colite / Ɗiɗaɓuru, markagol fuɗɗaama nder Guweke, to ñawu ngun iiritii ton. Ko ñawndooɓe ɓen, e yimɓe meemondirɓe e ñawɓe ɓen, e yimɓe gollooɓe ɓen woni e markeeede taho.
Tawde keeri no woodi hakkunde Gine e leyɗe ɗuuɗɗe, ndee Fedde Cellal Winndereyankore no jokkondiri e leyɗe ɓalliiɗe ɗen wano Sarlon e Laberiya ngam wallondirde e dartagol ñawu ngun, ko ɓuri heñoreede e ngal wallondiral ko e baŋŋe ndaarndagol (ƴeewndagol) e aynitugol nokkuuje ñawndorɗe. Non kadi fedde nden hino jokkondiri e Koddiwaar, e Senegaal, e Mali, e Gine-Bisaawo e leyɗe goɗɗe hulanaaɗe jeyaaɗe e nder falnde Hirnannge Afrik nden.
Nder Serekore, gila to fuɗɗoode, ANSS wiino immanto darnugol tillisaaji ngam ɓeydugol yaajeendi jaɓɓorde nden. Mojobe ɗe wonaa laamuyankooje haku-leyɗeeje kañum kadi tawi no jokki e eɓɓindagol, e piide misal Médecins Sans Frontières hollituno wonde hino siñcude ngoomu heõraangu.
Dr Alhajji Umar Paate BAH mo MSF (Médecins Sans Frontières) hollitii RFI wonde fedde maɓɓe nden faalaaka nguu ñawu heɓira doole hikka wano doole ko ngu heɓunoo e duuɓi no yawti, o wi’i kadi wonde MSF imminiino yimɓe mum yahii Serekore gila ñannde laamu Gine ngun wowli fii iiritagol ñawu Ebola ngun. Woo yimɓe anndanɓe fii ñawu ngun iwrooɓe to njananiri no tawtude Gineyankooɓe fii wallindirgol no nguu ñawu dartoree hara ngu tiiɗiraali wano hakkunde 2013 haa 2016…
MSF no jogii ñawndorde to seraari Konaakiri. Ko fewndo ñawu aranndeewu ngun nde siñcaa, fewndo ɗoo (ndee wakkatiire) ndee nootorde no huutoree ngam dartagol ñawu Korona ngun.
Anja Wolz mo MSF no tawaa e ngoomu iwrunoongu ngun Gine faaboyii Sarlon e 2014, ko kanko kadi woni Juɓɓo (kordinateerjo) Ngoomu Heñoraangu ngun e ngal daratal Ebola kesal. O wi’i
“Gollidugol e jamaaji ɗin hino himmi sanne. Hiɗen haani doolnoraade yeewtidugol e heɗitagol yimɓe wonɓe ɓen e ɗee nokkuuje ɗe ñawu ngun tampini. Hiɗen haani yuɓɓinde dartal ngal hara ko tippude e ko yimɓe ɓen woni e humpitude en kon, hiɗen hatonjini e maɓɓe kamɓe kadi yo ɓe hejju e nawaaje (riskiiji) Ebola ɗen.”
Semmbe laamuyankooje hoolniiɗe
Sabu woodeede cenɗe gollooje tummbitinooɗe e ñawu Ebola aranndeewuu ngun, semmbe laamuyankooje ɗen no gasa hooloreede fota hikka. Tippude e konngol Dr Seekubaa Keetaa, yiiloowo Ngoomu Ngenndiiwu fii Hoolaare Cellal ngun (ANSS) Gine, no woodi sabuuji ɗuuɗɗi hollayɗi wondema tama’u no woodi. No woodi jarriboore ñawu aranu ngun kañum e jarriboore artugol maggu hikka to Ndenndaandi Demokrasiyankeeri Konngoo (DRC), e immintingol goomuuji e nootorɗe ñawndorɗe e woodeede marke ɗiɗi wallitorteeɗe.
Kono no woodi ko ɓurnoo aaninde en ɓayri ñawu ngun iiritike hikka, ɗum ko tawde ñawɗo Ebola arano on waawaaka anndeede e mbaadi teeŋtinaandi hoolniindi. No gasa ñawɗo arano on, oo danko mo Guweke, ko goɗɗo raaɓi mo ado o raaɓude yimɓe njeegoo jeyaaɓe e ɓeynguure makko nden ñannde surrugol (ubbugol) mo ngol 28 Siilo / Go’aɓuru. Nayo e maɓɓe maayiino gila nden ñannde, ɗiɗo e maɓɓe waɗaa e weddorde nder Serekore.
Fahin, haa jooni en anndaali ko laaɓi pos alhaaliiji no njeegaɓo on naɓiranoo Konaakiri. Ko ɗum waɗi no woodi jokkondiraaɓe e meemondiraaɓe ɗuuɗuɓe haanuɓe anndeede, gila e maayirɗe lewru Siilo / Go’aɓuru, ko ɗum woni wootere e paandaaje hooreeje ɗen fii ngol dartagol.
Ko Gine, e Laberiyaa e Sarlon ñawu Ebola ngun ɓurnoo tampinde, ngu wari ko ɓuri yimɓe 11 000 hakkunde puɗɗorɗe 2014 e Korse / Jeegaɓuru 2016 nde Fedde Cellal Winndereyankore nden ewnii gasugol maggu nder Hirnaange Afrik.

robotstxt: allowed

filter: keep


text:
Suka debbo jeyaaɗo to leydi ina wiyee Norwees, mo haaju golle nawnoo to Amiraaji Aarabeeɓe Dentuɗi, ñawanaama toon kasoo lebbi sappo e jeegom kasoo, sabu suusii wullitaade tooñannge. Ko ɗum woni ko haalpulaar en « dañaani dañora » walla mbiyen « dañaani, dañoraa ». Ñaawi ndeen ñaawoore haawniinde ko ñaawirde wuro Dubaay to o yahnoo wullitaade sibu won gorko gooto (Jaljallo) mo o gollodtonoo ina yani e makko. Kanko, (e heewɓe), o yaakorinoo ko ɓayri ko o tooñaaɗo, ko tooñɗo oo fotnoo faweede kuugal. Kanko suka debbo oo o wiyetee ko Marte Daleli.
Ñalnde 6 marse 2013, o yaltidi e ɓe o gollodtonoo ɓee, ɓe njahdi hiirde. Ko toon gooto e ɓeen yani e makko. Kanko o yahi to komisariyaa polis ɓurɗo ɓallaade, o wullitii. Kono ɓeen keɓti paaspoor makko e kaalis makko. Balɗe tati caggal ɗuum, ñaawoore yooɓtorii mo geɗe tati, haa arti e jinaa, Ɗuum yonaani, sosiyatee mo o gollantonoo oo (THE One Total Home Experience), seeki mo.
Nii woni, caggal balɗe 4, o heɓi jokkondirde e koreeji makko. Ɓeen njokkondiri e ministeer geɗe caggal leydi to Dubay e konsilaa Norwees… Ɓeen ndogi heen ha o yaltinaa kasoo. Nii woni o mooloyii ko Egliis (juulirde kerecee en) ɗoon e Dubay. Ko ɗoon o woni e ñaagaade balle, sibu ko o joginoo fof o tottii aawokaaji, tee o waawaa yaltude leydi ndii, sibu laamu Dubay ko ko nangtii e paaspoor makko. Kono, ɗo yahanoo artaa fof, o yaafaa, o woppitaama, o hootii leydi makko.
Huunde haawniinde, sibu toñaaɗo kam fotaani fawtaneede heen tooñannge woɗnge. Baɗe bayɗe nii ina cemmbina tooñooɓe, ɗum en wullitoyaade to ñaawirde. Ko wayi nii ina kawree hay e nder Muritani; ko ɗum woni ko Kajjata Maalik Jallo wullitinoo e naamnal jangtangal huccinnoo e kalifu geɗe nder leydi e lewru suwee yawtundu nduu. Ɗumɗoo noon jeyaa ko e tonngi bonɗi e aadaaji jaasɗi pawaaɗi e dow rewɓe. Hay so ko ɓe tooñaaɓe, fenaande fawtetee ko e dow maɓɓe. Ko mbaaw-ɗen heen wiyde “ɗee ñaawooje kam ngonaa ñaawooje Alla”, sibu Alla jaɓataa, tee yiɗaa tooñannge.


text:
Pulaar ene wiya : « so aduna wonno lacciri, laalndortee ko kaaldigal e kaaltidal, diisnondiral e coccondiral ». Ceerno men Njaay Saydu Aamadu ɓeydi heen « gondigal ko caanngol, jolataa e mum so wonaa joom laana muñal e ƴoƴre ». Ɗii konngi ene ciftina en tan wonde, ngam gondigal moƴƴa, won ko naamnii ko wonaa duko, jeddi e gulwulti.
Ene teskaa noon, seyɗaane ene heewi doole. Kala belsindiiɗo, kuutortooɗo ɓernde, baasoowo huutoraade hakkille, o foola ɗum. So tawii noon Seyɗaani foolii haa waɗnii oon innama aadee ko miijanooki, ko yiɗaano, ene moƴƴi, so o seertii heen, o artira hakkille makko, o siftora ko ganndo gooto wiynoo ko : « kala konngol ngol gonduɗo e fitina haali fotaani waɗteede hakkille ». Sabu enen fof, eɗen nganndi, gonɗo e fitini haalataa ko miijo defi haa ɓenndi. Sabu so hunuko tuƴƴii, konngol moƴƴol yaltataa e mum.
Kono ɗum fof e wayde noon, ene moƴƴi paamen, rennduɓe ko feccotaako, potaani luurondirde saka kaɓa. Ɓe poti ko haaldude, so ɓe luurondirii kadi ɓe kaaltida. Kono dee, yoo taw kamɓe luurondirɓe ɓee fof eɓe njiɗi haaltidde. Woni eɓe njiɗi haaltidde, ko gooto fof udditana goɗɗo oo hakkille mum e ɓernde mum, hay sinno oya weeɗaani ɗum junngo, kanum kam laɓɓina yeeso mum, woto oya hulde ɗum.
So en teskiima, to wiyatee Afrik di Siid, leydi Nelson Manndelaa, ko geɗe kaantoriɗɗe mbaɗatenoo toon e duuɓi e kitaale. Nde Manndelaa sokaa duuɓi 27 e fenaande e tooñannge, woɗɓe njokki haɓeede, ene mbaree e amdu e belaaɗe, haɗaani nde o yalti, o yaltiraani ɓernde njoftiigu. Te nde o laamii, o waɗii geɗe ɗiɗi baɗɗe faayiida, ɗo mo woni fof foti ñemmbude, mbele jam ara kadi duumoo e aduna hee:
• Geɗal gadanal ngal, o lawƴu ɓerɗe ɓaleeɓe ɓee haa natti wuutanaade woɗeeɓe ɓee;
• Geɗal ɗiɗmal ngal, o lawƴu hakkillaaji woɗeeɓe ɓee haa natti hulde ɓaleeɓe ɓee. Ko ɗuum waɗi jam arti toon.
Leydi Rwanndaa, kanum waɗi koko wiyatee « Kaalden goonga, kawriten ». Ngam ɓura laaɓde, eɗen nganndi, toon waɗiino hare leƴƴi, haa heen gootol warani goɗngol ngol yimɓe heewɓe. «Kaalden goonga kawriten noon», firti tan ko kala baɗnooɗo ko boni daroo e hakkunde yimɓe fof, nuunɗa wiya ko kanum waɗnoo nanngam (so warde neɗɗo, so gaañde ɗum, so duppude wuro mum, ekn…), ɓeyda heen « ene ñaagii yaafuya ». Won nii, meeɗnooɗo heen nuunɗude wiyi ko kanum taƴi junngo oya Debbo jooɗiiɗo, omo ñaagii ɗum yaafuya. Nde oon Debbo yaafii, kanko gorko taƴnooɗo junngo makko e sahaa hare oo, ñaagii, rokkaa o resi ɗum, haa hannde eɓe ngondi.
Mi adda ɗoo naamnal «tawde ɓeen ko yimɓe, joom hakkillaaji en no men nii, mbele enen ne en mbaawaa waɗde ɗum»? Sabu waasataa tawa ɓe mbiyaten ko haɓdiiɓe men ɓee, hannde, ene njiɗi hawriteede, ko enen ngoni ɓe cuusnaani ɗumen koye men. Holi ko haɗi kollen ɓe jeese ɗe ɓe cikkataa ko guutaniiɗe ɓe. Tawde noon winndannde men ndee wiyatee ko « KAALDEN GOONGA », so en kaaldii goonga, haalaaji men koybaani. Ellee nii, won e men ɓe njiɗaa nande konngi gaddooji beldital hakkunde leƴƴi.
Waɗde maa taw eɗen mbaawi tonngirde duwaawu « Yoo Alla yumtin hakkillaaji men, lawƴa ɓerɗe men, rokka en jaambaraagal e doole waawde yaafaade, haayanoo en mo woni kala haa yaafoo en ».
Malal Sammba GISE


text:
On Tottaama Konngol: Yewtere Uddiinde
Saakitaama ñannde :
Hannde Aljuma 9 lewru 4ɓuru 2021. ka yewtere men On Tottaama Konngol, on holluno miijooji mon ko yowitii e kabaruuji fewndiiɗi e ɓaŋŋe ɗen fow. Heɗoɗee jeewte waɗaaɗe e miijooji jolɗi kaa taskaram On Tottaama Konngol
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Ñalnde Hiire-biir ɓennuɗo oo, 3 Yarkomaa, dille mawɗe ndillii to diŋiral Chaplin to wuro Mantu (Dept 78, Farayse). Hol mo yontanoo? Goɗɗo alaa so wonaa gooto e naalaŋkooɓe men ŋanaa, ngenndiyaŋke, cubiiɗo golloraade concal e ñeeñal mun ngam ɓemtude pulaagu e fuutaŋkaagal.
Won ko neɗɗo nanata e gaaci Demmba Njaay ko nanataa ñalnde kala: ko duƴƴo woŋngo jirwuɗo, dillinoowo sukaaɓe, laawa mawɓe! Ko fedde yontaaɓe Mantu hono SDL (Sehilaaɓe Daande Leñol) njuɓɓini hiirde ndee ngam lollinde duuɓe sappo e ɗiɗi darnde NJaayel e nafoore mum e leñol ngol.
Ko goonga hiirde ndee waɗi ko ñalnde teddungal Saydu Kan to wuro Pari, kono haɗaani yimɓe nngarii e keewal hay so saal oo heewaani haa ɓitti! Kaŋko Demmba NJaay NDillaan o fuɗɗorii hiirde ndee ko yettude tambiiɓe-mo gila hannde araani, wonɓe sabaabu oo jamma e wiyde makko, ɓeen ngoni sukaaɓa SDL e gardagol Maamuudu Aaw. "Mo yettaani sabaabu, yettaani Alla", Demmba wiyi renndo ngoo e dow kelle garɗe! O hollitii kadi kaŋko alaa ko o woni hay huunde so yanta oo daranooki, sawndii-mo ena pawi-mo ɗo o woni hannde ɗoo. O toriima nde Allah teddinta kala beltotooɗo e golle makko haa teeŋti e arɓe e hiirde ndee.
Caggal nde o jaari arnooɓe, gaaci ɗii nduƴƴi e tuŋngo Aamadu NJaac gorko mo Madiina NJaacɓe! Baawo Siisoko daasi karlaaɗi kooraa mum, bawɗi piyi, Demmba Njaay toƴƴi welnde mum, hiirde hurmii tigi ndeke! So Alla alaa e baaruuji makko lolluɗi ngal o memaani ngam weltinde kala gonnooɗo e diŋiral ngal. o yimii kadi ndaananeeɓe naalaŋkooɓe arɓe tambitaade mo: Maalik Paate Soh, ummii ko haa Briksel ngam addude ballal mum e hiirde ndee. E diɗɗal ngal o ardi, ena seedaa heen Muusaa Joŋ, Muusaa Wan, Ablaay Sih, musidɓe e fiyoniiɓe makko. Maalik jah mo Boolumbal, Iisaa Dikel Cubbu, Usmaan Gaŋnge fof ngarii tawtoreede hiirde ndee. kamɓe kala ɓe ŋabbii e diŋiral ngal ngam weltinde piɗtaali arnooɓe e wallude Demmba NJaay e darnde mum. Ena teskaa kadi tawtoreede hiirde ndee Usmaan Sarr, hooreejo fedde Avomm, fedde daraniinde ɓesnguuji waraaɓe to leydi Muritani.
Gooto e sahaaji ɓurɗi welde e hiirde ndee woni nde fedde SDL noddi Mamma Talla ɓurɗo anndireede Cuks, yoo ŋabbu e diŋiral ngal. Cuks Talla wonii mawɗo fedde ndee hakke duuɓi jeenay! Fedde ndee noddiri-mo ko yoɓde mo ñaamgolluuje makko e sirŋinaare nde o holli ngam yoo fedde ndee tabit. Kelle poɓɓaa haa haaɗi, Cuks fiilaa wutte moolanaaɗo! Maamuudu Aaw, gardiiɗo fedde ndee hannde, fiilaama wutte joɗɗo timmuɗo sabu darnde mum. Ɗum fof ko SDL ena hokka wune ɓee worɓe tiiɗniiɓe e golle mayre. Awluɓe tawtoraaɓe ɓee ngulli, kelle kadi toɓi e hiirde ndee.
Ko sahnga miniwii baar battano oo fiyaa haa weli. Yimɓe ɓee kaftii poɓɓani Demmba NJaay e wallidiiɓe mum, haŋkadi puɗɗii yaltude diŋiral ngal. Hiirde ndee, so Alla welii, jirwii, amaama, wullaama, foɓɓaama!
Kuɗol Ibraahiima Saar
http://www.pulaagu.com/index.php?option=com_content&task=view&id=564


text:
Juulɗo, Abdul Ama, holi aan ? ko deftere luutiire nde jinnaaɗo men, Doktoor Umaar Bah mo Dabbe winndunoo, sankaare yani tawi nde joofaani. Ko ɗuum jeyi sabaabu ɓamtu-ɗen ndeeɗoo tiitoonde ngam suɗirde winndannde mem faytunde e nguurndam makko.
Eɗen njaafnoo banndiraaɓe noon sabu ngolɗoo ciimtol ena fotnoo yaltude gila e lewru feebariyee maayndu nduu, kono ko caɗeele caabinoo ɗum.
Juulɗo, Abdul Ama, holi aan ? ko deftere luutiire nde jinnaaɗo men, Doktoor Umaar Bah mo Dabbe winndunoo, sankaare yani tawi nde joofaani. Ko ɗuum jeyi sabaabu ɓamtu-ɗen ndeeɗoo tiitoonde ngam suɗirde winndannde mem faytunde e nguurndam makko.
Eɗen njaafnoo banndiraaɓe noon sabu ngolɗoo ciimtol ena fotnoo yaltude gila e lewru feebariyee maayndu nduu, kono ko caɗeele caabinoo ɗum.
Doktoor (Porfesoor) Umaar Bah ko Dabbenaajo. Dabbe woni ko e diiwaan Baraknaa e juumde Maayo Senegaal. E nder diiwanuuji Fuuta hanki, ngo askitintoo ko e diiwaan Yirlaaɓe bannge Muritani. Ngo takkii ko e wuro subalɓe wiyeteengo Mbaañ. Ngoon heedti ngo ko bannge funnaange ko ena fota wonde 500m. Seerndi gure ɗee ɗiɗi ko caaɗngol Mbaañ e pale ena mbiyee Ndañtaandi.
Doktoor Umaar Bah jibinaa ko e hitaande 1914, to Jaaba, laamorgo diiwaan Hebbiyaaɓe. Kono e kaayitaaji makko, waɗa heen, o jibinaa ko e hitaande 1917 to Mbaañ.
Ko ɗoon o nehii, o naati jaŋde alquraana. O janngii kadi alquraana e wuro Siwol e nder falnde Aañameeji Boosoya. O janngii kadi e Maatam, to diiwaan Ngenaar. Caggal ɗum, baaba makko arani mo, faytiri mo Salnde Tebegut, naatni mo e duɗal Farayse e hitaande 1926. O woni e Salnde Tebegut ko duuɓi ɗiɗi doŋ. E hitaande 1928, o ɓenninaa wuro Podoor. O janngi ɗoon kadi duuɓi tati, tawi haa hannde, ko kanko wonata gadano e kala kawgel ɓe mbaɗnoo. E hitaande 1931, ɓe mbaɗi kawgel ngam fayde to Duɗal Ɓiɓɓe Laamɓe (Ecole des Fils de Chefs) to wuro Ndar. Ɓe ngoni ɗoon kadi duuɓi tati, ɓe mbaɗi kawgel goɗngel e hitaande 1934 ngam ɓennude e duɗal goɗngal ɓurngal ngaal toowde. Alla hoddiraani o waɗa ngeel kawgel sabu woon tonngi. O waɗtoyi kawgel goɗngel paytungel e karallaagal ndema, e hitaande ndee wootere, o ari hoore. Nii woni, o faynaa Luga. Leelaani, sabu moƴƴugol makko hakkille e baawgol makko ɗemngal Farayse, kabaaru makko yanoyi e kumaandaŋ Luga. Oon sahaa, woni ɗoon ko kumaandaŋ tuubaak, biyeteeɗo Merkajee. Merkajee ɗaɓɓiri mo janngingol, o jaɓi, waɗi ɓataake, o ƴettaa jannginoowo.
Porfesoor adii jannginde ko e nder wuro Ndar to ekkol Duval. Oon sahaa, o ƴettiraa ko jannginoowo lesleso (moniteur). E hitande 1935 fayde hitaande 1936, o jannginii e wuro wiyeteengo Kupentum. Ko kanko ardinoo ngaal duɗal. O jannginii kadi e wuro wiyeteengo Tammbaa Soose, sara Tammbaa Kunndaa. O jannginii e nder diiwaan Kaasamaas e wuro wiyeteengo Jululu. E oon sahaa, tawi o wontii jannginoowo timmuɗo caggal nde o heɓi “ berwe miniteer ” e hitaande 1936 fayde 1937. Ko e diiwaan Kaasamaas, o waɗi kawgel ngam wontude golloowo e “posto”. To bannge posto, o golliima e ɗeeɗoo gure: Sigaasoor, kawlak e Kommbol. Ko e Kommbol, Umaar Bah anndiri e Mammadu Jah, gardinooɗo leydi Senegaal. Oon ne ko jannginoowo wonnoo e oon sahaa.
E hitaande 1938, o nanngi wirdu e juuɗe Alhajji Saydu Nuuru Taal. E hitaande 1938 ndee, haa hannde, e lewru jolal (noowammbar), o woppi kadi golle posto, o arti e janngingol. E hitaande 1939, o nawaa duɗal Fedeerba to Ndakaaru. E hitaande 1941, o toɗɗaa hooreejo duɗal Wookaam. E hitaande 1943, ñalnde 13 lewru feebariyee, o ari e Nuwaasot, laamorgo Muritani. Oon sahaa ko tuddunde konunkooɓe tan wonnoo ɗoon. Ko mawɗo men Umaar Bah woni siwil gollotooɗo, gadiiɗo e wuro Nuwaaasot. Kadi, ko ñalnde 13 lewru colte, o wirnaa e Nuwaasot. E hitaande 1945, o artiraa Ɓoggee to kumaandaŋ biyeteeɗo Laburus (Labrousse). Tuggude e hitaande 1951 haa e hitaande 1953, ko o nantinoowo (interprete) o wonnoo ɗo Ɓoggee ɗoo. E hitaande 1954, o nawaa Neema, toppitaade geɗe paytuɗe e ngalu. O wonii e ngooɗoo wuro potde lebbi nay, tuggude lewru siilo haa e lewru seeɗto. Caggal ɗuum, o arti e wuro Ayyun El Atruus, o waɗi ɗoon lewru wooturu, o nawaa kadi Rooso. O woni toon haa e hitaande 1955, o fayti Senegaal. E hitaande 1955, o waɗaa binndoowo njuɓɓudi laamu kuuɓtidinngu ( Rédacteur d’administration générale). E hitaande 1956, o yahi Lome, laamorgo dowla Togo, o naati e duɗal jaaɓi-haaɗtirde. Ko ɗoon o dañi seedantaagal ko fayti e gannde renndo (sciences sociales).
E hitaande 1960 fayde e hitaande 1961, o naati duɗal jaŋde toownde wonande Afrik e Malgaas (Afrique et Malgache), ngal ɓe mbiyata C. H.E.A.M, ɗum woni: Centre de hautes études africaines et malgaches. Ko ɗoon o heɓi berwe jaŋde toownde ko fayti e njuɓɓudi laamu.
Tuggude e hitaande 1961 haa e hitaande 1962, ko o gardo gollo laamu (directeur de la Fonction Publique). Tuggude e hitaande 1962 haa e hitaande 1963, ko kanko woni jonaaɗo jooɗaniiɗo Muritani to Unesco. Tuggude 1963 fayde 1964, ko diisnondirɗo ambassadeur Muritani to dowla Farayse. Caggal ɗum, o arti kadi e leydi Muritani. Ndeen o artii e nder leydi hee, o ardinaa rajo Muritani. Kono o heɓaani siynude ɗeen golle.
Tuggude 1965 fayde 1967, ko kanko woni jiiloowo catal Muritani to IFAN e nder wuro Ndar. Tuggude 1967 fayde 1975, ko o biɗtoowo e nder duɗal IFAN ngal. Ko e ngalɗoo daawal, o hebli deftere makko joofnirde jaŋde toownde maa mbiyen to duɗal jaaɓi-haaɗtirde Sorbon. O gasni golle deftere ndee ko e hitaande 1972.
E nder hitaande ndee wootere, caggal nde o arti Muritani, o waɗaa diisnondirɗo karallo (conseiller technique) to Duɗal Muritani ngal wiɗto gannde, ngal ɓe mbiyata IMRS (Institut Mauritanien de Recherches Scientifiques). O golliima e ngalɗoo duɗal haa e hitaande 1980.
Tuggude1980 haa ñalnde 12 feebariyee 1998, o gollotonoo ko e Duɗal Ɗemɗe Ngenndiije Muritani. Ko o diisnondirɗo Umaar Mammadu Kan lollirɗo Sileymaani Kan, jiilatnooɗo duɗal ngal.
Njaay Saydu Aamadu


text:
Naatirde hujjinaande mbayliigu tippudi nehdi e jaŋde Muritani
NAATIRDE
E nder woote cuɓagol hooreejo leydi jawtuɗo o, Sidi wul Sheek Abdallaahi huninooma, so ɓennii, maa yuɓɓin diisnondiral ngenndiyankeewal peewtungal e Jaŋde e nehdi e heblo leydi ndi. En keɓiino hollitde, e nder Fooyre Ɓamtaare t° 47, wonde pelle men ngenndiyankooje tati toppitiiɗe pinal (Ɓamtaare Pulaar, e Sooninke, e Wolof e nder Muritani), caggal nde ndiisnondiri, ndentinii e joɗnde wootere haralleeɓe pelle ɗe, e gollinooɓe e Duɗal Ɗemɗe Ngenndiije, e teelɗuɓe toppitiiɓe golle jaŋde (sukaaɓe e mawɓe), e ɗemɗiyankaagal, e ɓamtaare ɗemɗe ɗe, ɗoo e nder Nuwaasoot, ñalnde alet 7 oktoobar 2007.
Pour la réinsertion des langues nationales dans le système éducatif
INTRODUCTION :
Dans un contexte caractérisé par une plus grande démocratisation des structures de la vie publique, et au regard des promesses tenues par les candidats lors de la dernière élection présidentielle, nous, associations culturelles Pulaar, Soninké et Wolof, élaborons le présent document pour apporter notre contribution aux Etats Généraux de l’Education et à l’émergence d’une nouvelle politique linguistique orientée vers le multilinguisme et fondée sur le respect des communautés nationales, de leurs langues et de leurs cultures.
Artirde ɗemɗe ngenndiije e nder Tippudi Nehdi e Jaŋde
Naatirde
E fawaade e ngonka hannde ɓurka tuugaade e demokarasi, yanti heen podooje birgatnooɓe lefol gardagol leydi; pelle pine Pulaar, Sooninke e Wolof ina peññina ballal mumen feewde e wiɗtooji jogorɗi waɗde jowitiiɗi e nehdi e jaŋde e dawrugol kesol wonande ɗemɗe ngenndiije tawa eɗe kuutoree e dow kormagol leƴƴi men, ɗemɗe men e pine men.
So en teskiima wonde leyɗeele goɗɗe ina kuutoroo humpito men ko fayti e jaŋde ɗemɗe ngenndiije wonande duɗe leslese hakkunde 1982 e 1999, ina haani ardiiɓe leydi ndi njuurnitoo ngoon ɗoon humpito ngam naattinde ɗum e tippudi nehdi e jaŋde ndi.
Sit CRIDEM, wayliima
Sit internet lolluɗo ɗo e Muritani, biyeteeɗo CRIDEM, wayliima wontii duƴƴorde Muritani «ngam yahdude e soklaaji e jojjanɗe yonta keso» : ko ɗum woni ko ardiiɓe sit o kaali, ñalnde alet 29 mars 2008.
Ndeen, o ɓurnoo dartoraade ko kabrude : alaa kewata e leydi he tawa o bayyinaani ɗum ; alaa ko jaayɗe binndaaɗe kaalata,
Aimé Césaire deƴƴii
Yo Alla yurmo mo, yaafoo mo. Emee Seseer (Aimé Césair), jontidiiɗo Sengoor, sehil Sengoor, sankiima ñalnde 17 abriil 2008. O sankii ko to duunde wiyeteende Martinik (Martinique). Duunde Martinik fof noon e wonde to Amerik worgo, jeyaa ko e leydi Farayse. Emee Seseer sosi ko wiyetee « négritude », hono no paamirten, «ɓalewaagal », woni ngonka neɗɗo ɓaleejo. O sankorii ko duuɓi 54. O wonii meer wuro wiyeteengo Fort-de-France duuɓi 56. O jibinaa ko wuro wiyeteengo Basse-Pointe ñalnde 25 suwee 1913, woni hitaande ko adii wolde adunankoore adannde, anndiraande 14-18.
Hol ko woni parlemaa e Komin ?
Leydi men ina huccani ko ɓooyaani woote meeruuji e depteeji. Fooyre Ɓamtaare ina yiɗi addude heen ballal mum e rewrude e ngooɗo hello.
Hol ko firti parlemaa (parlement). E nder Murtani Parlemaa waɗi ko cuuɗi ɗiɗi : ɗiin ngoni Asambele ngenndi kam e Senaa. Ko yimɓe fof toɗɗotoo Asambele (suffrage universel direct) kono ko konseyeeji kominaaji toɗɗotoo senaateeruuji.
Palee palee ownooɓe nder Nuwaasoot
Dogdu e nder juuɗe ñaawooje, maa laamu
Doggol e nder juuɗe laamu ko wayno kasoŋ maa walla ñaawirɗe e nder Moritani wonaa gadanol; sibu hay gooto yejjitaani yimɓe "islaamist" en nde njagga noo ɗo e dumunna ɓennuɗo e sahaa laamu mawuya nde.Ko e ñalawma naange e hoyre gooto e maɓɓe, dognaa e nder "pirisoŋ" mawɗo to.Ko arnooɓe juuraade mo ɓe, yantude e maalde waɗdaande e gollotooɓe e nder to, sibu nde o dogata nde ,
Anndinoore coñce e ñeeñal
Coñce e ñeeñal leñol ngoni denndaangal gannditirɗe leñol, ko ɗe maande e maantorɗe, paarnorɗe , e beltorɗe leñol maa renndo jiidungo aadaaji e goowaaɗi e tawaaɗi. Conce e ñeeñal leñol coomi ko denndaangal kebtinirɗe keeriiɗi kala dental maa renndo jiidungo ɗemngal, dimɗanngal hoore mum, guurdungal e nokku gooto maa falnde wootere..
Kala mo haali coñce e ñeenal leñol, ma ciforo heen leñol ngol, etee kala mo haali leñol toɗɗii ko demngal. Ndeke dottude keerol hakkunde conce,
Caɗeele nguura : konngol hooreejo leydi Muritani
E tuugnaade e haala haralleeɓe ko fayti e kisal nguura, caɗeele nguura mawɗe, ɗe hono mum meeɗaa yiyeede ɗo, ina mbaawi heɓtaade leydi ndi e ndeeɗoo hitaande 2008. Muritani noon ina wondi e yowitaare mawnde to oon bannge, sibu, ko maa sooda caggal leydi ko ina ɓura 70% e ko geɗe mum nguura; ndaa hikka, ɗeen geɗe nguura ina ŋakki e nder winndere ndee kala.
TVM plus : Oo tele mo mbaydi kesiri
TVM plus ko tele ɗiɗmo Muritani. Ina jeyanoo e ko addani mo soseede yiɗde sukkude won ɗeen jolɗe goodnooɗe e tele mawɗo o (yumma o) hono TVM, haa arti noon e hokkude heen leƴƴi leydi ndi kala waktuuji jonɗi, tawa kadi ko ñamri moƴƴiri. Nii woni sukaaɓe heewɓe ƴettaama heen, wonande ɗemɗe ngenndiije Pulaar, Sooninke e Wolof, e ballondiral e yimɓe jogiiɓe heen humpito, gollinooɓe e Duɗal Ɗemɗe Ngenndiije walla gollotooɓe e pelle pine ngenndiije, ko wayi no Ɓamtaare Pulaar ekn …
Gartugol mooliiɓe to Ɓoggee
Subaka law, tawi yimɓe ndariima e powle maayo, ina cooynoo banndiraaɓe mum en ootoo bannge, worgo maayo, ummoriiɓe Njum. Ɗoon ko tillisaaji poŋtaa, ɗo yimɓe mbaawi ɗuhaade, kono ɗoon e ɗoon tawi ɗi keewii. Hankadi, laaɗe ndenndinaama ina padi, sibu Ɓoggee alaa baak no Rooso nii. Otooji kadi nana padi.
Gartugol mooliiɓe to Ɓoggee, rogere adannde
23 mars 2008, 274 (74 fooyre) moolinooɗo to Senegaal taccirii tufnde Ɓoggee. Ko ndeeɗoo rogere woni adannde taccirnde ɗo. Ko ndeeɗoo woni rogere nayaɓere, tati gadane ɗe tacciri ko Rooso. Ɓoggenaaɓe njaɓɓima ɓe no feewi, sibu wuro ngoo fof yaltu ina jaɓɓoo ɓe, gila subaka, hedde waktu 9ɓo haa hedde waktu 12ɓo yimɓe ɓe ina padi, keppaani, kaaɓaani.


text:
So eɗen ciftora, ɗi kelanoo ko e hitaande 2009, caggal kuudetaa 6 ut 2008. Gila ndeen ko boowal tan wonnoo ɗoon, yimɓe fof ina naamnoo hol ko ngal jogori waɗteede ? Jooni, laaɓii; ngal yeeyaama. Hade maggal yeeyeede ngal feccitaa ko e lowe jeetati. Ko ɓeeɗoo coodti ngal :
- Sosiyetee biyeteeɗo Hel Ghadda heɓii heen lowe tati (3)
- Sosiyetee biyeteeɗo Azizi wul el Mamy heɓii heen lowre (1)
- Sosiyetee jokkiiɗo e SNIM heɓii heen lowe ɗiɗi (2)
- Banke Dowrowo Muritani (Banke sentaraal) : lowe ɗiɗi (2)
Boowal ngal fof yeeyaa ko fotde miliyaaruuji 5 e 635 miliyoŋ ugiyya.
Ɓeto bertalle lowe ɗe ko nii ciforii : lowre 1 : 1.400 m² ; lowre 2 : 1.000 m² ; lowre 3 : 1.000 m²; lowre 4 :1.449 m² ; lowre 5 :1.276 m² ; lowre 6 : 1.000 m² ; lowre 7 : 1.000 m² ; lowre 8 : 1.350 m². Fof hawri 9475 m². So en kiisiima, m² kala yeeyaa ko 594 722,9551 mbuuɗu.
Wonande ɓe paamaani, nokku o hucciti ko e Afarko, juutiri bannge hirnaange haa yettii jehre kapitaal. O jeyanoo ko e leegal A (iloo A), heedi mo bannge rewo ko laawol Gamaal Abdel Naseer, bannge fuɗnaange makko ko laawol Mammadu Konaate (tiindingol kaŋ garde), bannge hirnaange ko laawol Charles de Gaulle (jehre), bannge worgo ko koɗorɗe iloo A.
Sodɓe ɓe poti mahde e makko tan ko gollorɗe (birooji) walla jippinirɗi (otel), maa nokkuuji njulaagu e sarwisaaji. Ɗum firti ko nokku o hoɗetaake.
So leelii, soodɓe ɓe ina poti fuɗɗaade mahngo mum en ɗo e lebbi 12, ɓe ngortoo ɗoon e duuɓi tati. Kala mo ɗooftaaki ɗee laje, lowre mum heɓtete.
Hay mahdi ndii no foti siforaade ko ko dottaa:
Wonande lowe 1, 4, 5 et 8, ko famɗi fof ina poti waɗde etasuuji 5, jiidaa e mahdi les ndi (woni R+5 ko famɗi fof);
Wonande lowe 2, 3, 6 et 7 ko famɗi fof R+7 (etasuuji jeeɗiɗi e mahdi les). Heen nokku kala ina foti waɗde ɗo otooji ngaarata “nder leydi”.
Joom mum en ɓee noon ina njogii hakke yeeytude ko coodi ko, mo mbelaa kala, jeyaaɗo e leydi he walla mo jeyaaka heen.


text:
Pulaar.org | Mammadu Sih Tunkara mo 2Stv winndii Idiriisa Sek ngam wiyde ɗum wonde no innde parti mum, hono « Rewmi » winndiraa nii sellaani, sibu ndee helmere firataa ko Idiriisa Sek faanditii heen koo.
« Rewmi » firti ko « ñormbolli » wonaa «Leydi ndii», ko o yiɗnoo wiyde koo. E Wolof, no Tunkara winndiri, « Leydi ndii» winndirtee ko « Reew mi ». O waɗii e ɓataake hee winndannde huurnde faatunde e jooporɗe e toɗɗorɗe. O wattindorii winndude « ko mbinndu-ɗon koo woodaani e wolof… 21 ɗemngal ina ndottanaa doosɗe mbinndiin e nder Senegaal, Wolof ko gila 1974. Ɗemngal ngal ina jogii celluka e cellingol binndi potɗi ɗoofteede … Ngol binndol ñawngol wallittaa ɗemngal ngal, wallittaa leydi ndii : jaayɗe ƴettitii ngol, tee yimɓe heewɓe ngoowtii ngol. Ma a taw kam a min mbaawi ɗaɓɓirde on sellitinde ɗum. Hormaade ɗemɗe men, haalde ɗe e winndirde ɗe no sellirta nii jeyaa ko e jojjanɗe ɓamtaare. Ɗum ko huunde ɓurnde famɗunde fotde fawaade e ardiiɓe men. »
Enen kam mbiyaten Tunkara tan, ko junngo mum fuuɗaama, sibu heewɓe e gollooɓe politik ina mbiya « yo ɗemɗe ngenndiije njannge » tawi noon mbaawaa hay winndude ɗe.
Tesko
E wiyde Seriñ Mbay Caam, kalifu Senegaal Tippudi Nehdi e Jaŋde « Ko kuutorogol ɗemɗe ngenndiije tan waawi moƴƴitinde jaŋde ». O ɓeydi heen « jaŋde moƴƴitta tan ko nde ɗemɗe men ngenndiije naatnaa e tippudi nehdi e jaŋde ». O haali ɗum ko gollordu Ared yuɓɓidinnoo e ministeer jaŋde Senegaal, yowitiindu e ƴellitde ɗemɗiɗaagal e nder jaŋde lesre.


text:
Lewru koorka e nguleefi, no rentorten e nodañirten cellal
Saakitaama ñannde :
Toɓɓere Cellal Ko Ngalu ndee jeɗɗiire (yontere) na warta e korka, na sumayeeru e nguleefi naange keewki to leyɗe Sahel. Hono koorirten e ɗii wakkatiiji, tawa ɗum saabotaako saɗɗa e cellal men?En njewtan kadi no kaanuɗen neemoraade e nder lewru korka ngam dañen cellal.Faa ɓeyden paaman e majjun, en ƴewtidan e Dr Hamadun DIKKO, safroowo to Mali e Dr Usmaan Tanja ñawndoowo to suudu safrirdu FANN, Dakar, hertorɗo neemagol walla nguure. E nder yewtere ndee en keɗoto konguli sakiraaɓe yoga wartuɗi e toɓɓere ndee e ƴamɗe (naamne) ɗe ɓe njoganii safrooɓe ɓe tawdaɗen hannde.
Heɗoɗee jeewte waɗooje altineere kala e njamdi 8:50 (GMT) Heɗitee nde talaataare e njamdi 17: 50 (GMT).
Oɗon waawi waɗtude baka mon e yewtere dow tonngoode WhatsApp: 00 221 76 644 12 72.
On mbaawi heɗaade taskaramji amen dow kelle Facebook maa Tweter: RFI Fulfulde


text:
Sarlon: Cumu Susan's Bay galluure wonnde sera Friton
Saakitaama ñannde :
Sarlon, ko timmi ujune njeeɗiɗi yimɓe hoɗunooɓe e saare Susan's Bay wonunde Firiton ka laamorngo leydi, ɓe cuuɗi mum sumi yontere yawtunde, no hatonjini e ballal. Ko ɗum hooreejo nojoɓere toppitiinde boneeji ngenndi Sarlon holli e talaata.
Ko ñannde 24 nduu lewru, saare ɓurnde mawnude, wi'eteende Susan's Bay wonunde e daade maayo Atlantik sumii. Hooreeɓe ɓen hollii wonnde hay gooto maayaali, kono yimɓe 409 barmi, ɓuri ujune 7 yimɓe boniraama.
E ɓi’ol nojoɓere toppitiinde boneeji ngenndi, yimɓe 73 e nder teemederewel (%) ko e yaasi woni e waalude fewndo ɗoo. Yimɓe 16 e nder teemeedere no fattii e kawte. Guwerneman on moƴƴini koɗanɗe 53, o walliriiɓe ndiyam yimɓe ujune 5.
E bi’ol Mariyama Kargbo kennguujo jooɗiiɗo Susan's Bay gila duuɓi noogay holli woonde emmbere ndiyam e ñaameteeji ko ɓe faaboraa kon yonataa. Koɗanɗe ɗe ɓe waɗanaa ɗen no wuli sanne.
Sarlon fii kala no jogii jaaman, e jawle nder leydi (oogirɗe), haɗaali taweede ɓe e leyɗe ɓurɗe waasude e adunaaru ndun.
Hare waɗunooɗe hitaande 1991 haa 2002 wonuno sabu yimɓe 120.000 maayude, ɗum no woni sabu ɓeydugol ngal baasal ton. No ɓeydii e ɗum kadi, ñawu ebola natannoongu e nder leydi ndin hakkunde hitaande 2014 e 2016.


text:
Ñalnde talaata 23 mee, hiirde pulaar mawnde waɗii Kayhayɗi to galle sukaaɓe. Yuɓɓini hiirde ndee ko dental duɗe janngooɓe Pulaar e ballondiral Catal Fedde Ɓamtaare Pulaar e Muritani Kayhayɗi. Ardii dental duɗe ɗee ko musiɗɗo jannginoowo coftuɗo ngenndiyanke hono Aamadu Abuu Soh. Tawtoraama hiirde ndee yoga e terɗe Catal ngal, jannginooɓe pulaar, almuɓɓe janngooɓe e duɗe hee e hoohooɓe tedduɓe. Gure ɗiɗi ndokkii hiirde ndee faayiida mawɗo : Jowol e gardagol Ɗalhata Siidi Wele lollirɗo Ceerno mbeewa wonndude e Ceerno Demmba Kulibali, Beelinaaɓe Duɗal Baaba Leñol e gardagol Ñaŋ Muhammadu Umaar e sokna Maryam Mammadu Aan Lollirɗo Mayram Daddaa. Jowol e Beelinaaɓe limtetee ko e gure ɓurɗe daranaade pulaar. Ceerno Abuu Siraaji Soh gardiiɗo Hadaaiqa Ɓuraana, gollidiiɗo Catal ngal, tawtoraama kam e jaalal mawngal wuro Kayhayɗi, hono Seek Tahara Baraaji lollirɗo Kono Baraaji.
Hiirde ndee udditiraa ko Konngol Ɓuraana e daande Ceerno Aamadu Umaar Soh, caggal ɗum tawtoraaɓe hiirde ndee ngummii ndarii ngam heɗtaade gaacol leydi (hymne national). Caggal ɗum ko dokkirgol seedanteeje : 28 ceerno keɓii gooto fof seedantaagal jannginoowo pulaar. Jalluɗi ceeɓndam waɗaama hakkunde sehnooji nayi, naamnde baɗɗe faayiida jowitiiɗe e jaŋde pulaar, hiisa, diine, cariiɗe. Sehngo nawii raay heɓii njeenaari karne e kuɗi. Jime pulaar e konnguɗi belɗi mbelnii hiirde ndee. Kala ƴeftunooɗo konngol jaarii Hooreejo Teddungal Catal Kayhayɗi hono mawɗo Sammba Gata Bah e darnde mum, sibu o feƴƴii, o ferii laawol. Yo Alla jokku balɗe makko, moƴƴina battane makko, yo Alla hebbin hono makko en. Aamiin.
Hiirde ndee waɗii faayiida no feewi, yimɓe nootitiima e keewal.
Ceerno Umaar Aamadu uddirii hiirde ndee duwaawu.
Doggol hokkaaɓe seedanteeje
- Abdullay Aadama Bah
- Aamadu Abuu Soh
- Aamadu Abuu Bah
- Umaar Mammadu Soh
- Ibrahiima Punayel Aan
- Sileymaani Sammba Caam
- Demmba Sammba Caaml
- Aamadu Mammadu Keneme
- Aamadu Demmba Soh
- Aliw Yero Bah
- Aali Aadama Bah
- Mammadu Umaar Ñaŋ
- Huley Ibraahiima Ñaŋ
- Habii Hammadi Sih
- Habii Faalil Sih
- Jeynaba Faalil Sih
- Guuro Raasin Aan
- Jeynaba Sammba Sih
- Hawaa Tahe Sih
- Aysata Demmba Soh
- Madiina Aamadu Njaay
- Aysata Mammadu Deh
- Urdi Mammadu Ñaŋ
- Maryam Ceerno Jah
- Maryam Aamadu Sih
- Ɗalhata Siidi Wele
- Maamuudu Aamadu Tuure
- Aysata Aamadu Soh
E kuɗol Usmaan Ñaan, hooreejo catal FƁPM Kayhayɗi


text:
To bannge renndo e faggudu laamu nguu ɓeydii njoɓɗeele fotde sappoɓal, kono coodguuli geɗe nguura cowiima laabi ɗiɗi ɗo njahratnoo (ɓeydiima fotde 100%), ronkere golle kadi yettiima tolno mo meeɗaa yettaade e leydi hee. Hitaande yawtunde ndee ina maantiniri kadi geddooji safrooɓe e jannginooɓe …. To bannge renndo e politik noon, ɗee geɗe ina njeyaa e kewuuji ɓurɗi maantinde e hitaande ɓennunde ndee :
Saawiyee 2012 : lewru sippirooji. Ɗiin sippirooji peeñi ko e sahaa ɓeydagol coodguuli geɗe nguura, gadanngol laamu sosde bitikaaji “solidarité 2012”. Geddo sanɗaaji ISERI udditi hare ngam salaade uddugol duɗal mum en e cosgol duɗal kesal to Ayyuun; rewi heen ko duɗal jaaɓi-haɗtirde Nuwaasoot ɗo sanɗaaji ɗaɓɓatnoo ɓeydugol bursiiji um en. Oon sahaa gooto pelle daraniiɗe jojjanɗe aadee nannduɗe e IRA e “Hoto mem ɓiyleydaagu am” e senndikaaji jannginooɓe e gollotooɓe woɗɓe e Dillere Sukaaɓe 25 Feebariyee ina ndiinni e mbeddaaji.
Feebariyee 2012 : Puɗɗagol wolde rewo Mali e naatgol mooliiɓe e nder Muritani. Fuɗɗorii ko tuddunde Fasaala, ɗo mooliiɓe ngonnoo 6 000 njahi haa 22 000 neɗɗo ñalnde 28 feebariyee. Hannde, aɓe millee e 110 000 neɗɗo. Ko e nduu lewru kadi fedde luulndo yeewtidnoonde e laamu nguu jaɓi tonngol kaaldigal ngal. CENI (Goomu toppitiingu ɗowde woote) sosaa, tawi woni e mum tan ko haaldunooɓe ɓee.
Marse 2012 : Dartingol gartirgol taccinaaɓe. Laamu Muritani habri dartingol gartirgol taccinaaɓe to Senegaal.
Abriil 2012 : Biraam e defte Maalik. Ko e nduu lewru Biraam wul Daa wul Abeydi duppunoo defte laawol Maalik sabu yooɓtoraade ɗum en dagnude njiyaagu. Biraam e wondiiɓe mum njeenayo cokaa.
Mee 2012 : Diinno (diiño) luulndo. Ñalnde 21 mee COD felliti wiyde ina waɗa diiño waktuuji 24 ɗo boowal Ibnu Abbaas ɗoo. Kono, polis e pompiyeeji njani e maɓɓe hakkunde jamma.
Suwee 2012 : Mesawuud yettini partiiji ɗii miijo mum fotngo wallitde leydi ndii yaltude e luural politik. Muhammed Lemiin wul Daadde ñawaa kawoo duuɓi tati.
Sulyee 2102 : Laana ndiwoowa konu Muritani yani nder kanndaa Nuwaasoot. Yimɓe njeeɗiɗo maayi heen. Laana kaa dusatnoo ko kaŋŋe hakkunde Tasiast e Nuwaasoot.
Ut 2012 : Geddo Ubriyeeji MCM. Gardeeɓe Muritani njani e ubriyeeji ɗii, piyi ɗum en haa mbari heen gooto, ngañi njeeɗiɗo. Ko e nduu lewru kadi cafroowo gooto hirsunoo sukaaɓe mum nayo e nder leegal Arafaat.
Settaambar 2012 : Laamu Muritani waɗti Senusi e juuɗe laamu Libi. O jagganoo ɗoo ko ñalnde 16 marse 2012. Ñaawirde winndere e leydi Farayse kala ɗaɓɓiino heɓde mo. Ñalnde 22 lewru nduu, 16 duwaat en pellaa Mali, heen njeenayo ko Muritaninaaɓe.
Oktoobar 2012 : Ko ñalnde 13 oktoobar kural gaañnoo persidaa Abdel Asiis. O nawaa Pari, caggal kumpa juutɗo e nananti keewɗi, o feeñi e tele omo wondi e persidaa Farayse.
Noowammbar 2012 : Gartal Asiis : Abdel Asiis arti e Nuwaasoot ñalnde 24 noowammbar ngam tawtoreede mawningol jeytaare leydi ndii. O noddi jaayɗe to galle laamorɗo too ngam yeewtidde e mum en. O haali ɓeydugol njoɓɗeele fotde 30%.
Desammbar 2012 : Joɗnde Diisnondiral AJD/MR e Mooɓondiral Tawaasul. Jemiil Mansuur toɗɗitaa hooreejo leydi. Hitaande ndee joofiri ko mooɓondiral UFP e toɗɗitagol wul Mawluud e gardagol parti oo.
Fooyre Ɓamtaare


text:
Ndimaagu
Ndimaagu Fulɓe no yiɗaa, ina fooɗanee ina haɓanee. Pullo ina fottani hoore mum ndimaagu haa seettanaa e nder leydi Mali hee. To Fuutaaji: Senegal, Moritani, Ginee, na nganndiraa harameeji jeeɗiɗi.
Ko woowi ina anndaa so wonii e maɓɓe biiɗo "Harameeji am jeeɗiɗi", haalii goonga. Ko firtata harameeji jeeɗiɗi to ɗi kaaletee too? Kanji jeeɗiɗi ɗii eɗi ni:
- Mi fenataa.
- Mi hunnataa.
- Mi toonyataa.
- Mi wujjataa.
- Mi janfotaako.
- Mi woofataa.
- Mi taƴataa enɗam.
Ɗii karminaaɗi waɗeeɗe no kuuriranoo? Ko adan, Fulɓe ngollanno jamma e nyalawma. ɓe nyaamannoo ko seeɗa. Ɓe keddoroo ko yonata ɓe. Hakkillaaji maɓɓe ngarta, kooloo e waawande katojinal maɓɓe.
ɓe ndeeniri ndimaagu ngam hulde gacce. ɓe kaalataa, ɓe mbaɗataa ko hersinii. ɓe ngoɗɗitii ndeereeru e ngaameela.
Ko yawde ko danyi maa waasde lonngere wuurnoore. Ko o jonndiniiɗo jiɗniiɗo ngam ko nafoowo o lorlataa. Dimo na wondi e needi moƴƴiri.
Ndeen soklinannoo neɗɗo ko nyaamde, koltu e hoɗorde na newinoo.


text:
Joɗnde 51ɓiire hooreeɓe e dowlaaji e ardiiɓe guwarnamaaji Dental faggudu Dowlaaji Afrik Hirnaange (CEDEAO) njooɗinoongu ñalnde alet 4 suwee to Monrowiya jaɓii ɗaɓɓaande Maruk waɗnoo ngam jeyeede e dental hee. E nder ɗuum, laamɗo Maruk, hono Muhammed VI bismaama e joɗnde faande to Lomee, leydi Togo ñalnde 27 desaambar 2017.
Cunnagol ɗaɓɓaande Maruk jeyeede e Dental hee, jeyanoo ko e toɓɓe gadane joɗnde ndee. Joɗnde ndee yuurnitaama kadi ɗaɓɓaande Tuunus waɗnoo ngam waɗtude tawtoreede joɗle dental ngal hay so jeyaaka heen, hono ko anndiraa « observateur » woni « keɗtotooɗo » koo, kam e ɗaɓɓaande « gollondiral » hakkunde dental ngal e Muritani, nde Muritani waɗnoo. Joɗnde CEDEAO jaɓanii Tuunus ɗaɓɓaande mum, tee nde yamirii Goomu mayre nde ƴettata denndaangal kuule ngam yenaneede wonde denndaangal doosɗe e laabi jowitiiɗi e ɗuum maa lelne. Joɗnde ndee wasiyiima Muritani nde joɗɗinta ɗaɓɓaande naattugol CEDEAO. Ɗumɗoo noon bettii heewɓe, sibu Muritani yiɗnoo waɗdude e CEDEAO ko nanondiral gollondiral hakkunde dental e leydi, woni siifondira e CEDEAO nanondire keeriiɗe, ɗe yiɗi, tawa kuule dental ngal keddiiɗe ɗee pawaaki e mum. Ɗumɗoon noon wayi ko no jaɓaaka nii, ɓe mbiyi Muritani ko so ina yiɗi y oar naatta, « waasa yonngoraade henorde ».
Kuulal kimmungal goɗngal ƴettangal, ko ɓeydude lebbi 3 goɗɗi e manndaa lulnde Cedeao to Gine Bisaawo e ɓeydude lebbi 12 e lulnde Cedeao wonnde to Gammbi, anndiraande ECOMIG.
Bookara Aamadu Bah


text:
E innde Alla jom yurmeende aduna e wattannde. Kanko Nuuhu ko o ɓiy Laamaka, ɓiyum Muta-wasila, ɓiy Annabi Idiriisa mo jam e kisal ngoni e mum (MJKM). Ko kanko Nuuhu woni mo Alla adii nelde feewde e yimɓe e nder winndere ndee.
Alla neli mo feewde e winndere ko ngam yimɓe nattii anndude Alla, ina woodi kadi yimɓe mbaɗtii ñaawreede majjere ngam alaa ko nganndi so wonaa rewde sanamuuji.
Ko ɗum waɗi Alla jangtiima daartol makko e nder ɓuraana tedduɗo oo, e ko laatinoo e yimɓe makko e ko jippinoo e yeddunooɓe mo, e mette ɗe ndañnoo, ko wayi no ilam ɗuufaan e hol no o daɗndiri ɓee o wonndunooɓe e jom laana en ɓee. Tawa jiidaa e ko jangtaa e nder deftere Alla ndee, ko wayi no cimooje garooje ɗoo ɗee : simoore Iilaafi , simoore Yuunus, simoore Huud, simoore Muuminuun, simoore Anbiyaay, simoore yimooɓe, simoore Njambala, simoore Saafaati, simoore Aktaribati. Alla jippinii heen kadi simoore timmunde, ndeen woni simoore Nuuhu. Denndaangal ɗeeɗoo cimooje jangtaaɗe Alla jangtiima heen golwole Annabi Nuuhu (MJKM).
Ƴeewen no Alla toowɗo o wiyiri to simoore Iilaafi, Alla wiyi : “minen min nelii Nuuhu fayde e leñol mum, o wiyi eehey mon leñol am ! ndewee Alla, hol ko haɗi on rewde Alla etee on ngalaa deweteeɗo ko wonaa kanko ? Miin mbiɗo hulani on leeɓte muusɗe (59)”. Gooto e hoohooɓe leñol makko ɓe wiyi, minen min njiyraani ma so wonaa ko e majjere feeñnde ngonɗa (60). O wiyi : “eehe mon leñol am, miin, mi wonaani e majjere, ko mi nelaaɗo jom winndere (61), ngon-mi ko e yettinde on nele joom am, mbiɗo laaɓana on reedu ngam mbiɗo anndi ummoraade e Alla ko on nganndaa (62), walla haawi on, ko nde ari e mon kulol Alla ummoraade e joom mon, e rewrude e gorko ummiiɗo e mon, ina jeertina on ngam yo on kul Alla mbele oɗon njurmee (63), ɓe penni mo min ndaɗndi mo e ɓe o wonndunoo e nder laana, min njooli ɓeen yeddunooɓe kaawisaaji amen ngam ɓeen laatiima yimɓe leñol yawtuɓe keeri (64). (Simoore Iiraaf, kaawise 59-64).
Caggal ɗum ƴeewen hol ko Alla haali e Nuuhu to simoore Yuunus. O wiyi : dursito fiyaaku Nuuhu, tuma nde o wiyi leñol makko : eehey mon leñol am, so tawii laatiima e dow mon mawniikinaare ngam ko ciftinat-mi on kaawisaaji Alla koo, miin noon ko e Alla paw-mi geɗ-am, ndenndinee fiyakuuji mon e renndidiiɓe mon, refti heen ko laatotaako e fiyakuuji mon e dow mette ñaawron ɗum e dow am, tawa on ƴeewaani mi (71). So on ndewii kam, mi naamndaaki on njoɓdi, waɗi noon njoɓdi am paw-mi ɗum ko e Alla, ko ɗum njamiraa-mi yo mi laato wonndude e jebbiliiɓe (72). Ɓe penni mo min ndaɗndi mo e wonndunooɓe e makko e nder laana, min mbaɗi ɓe lomtotooɓe, min njooli ɓeen yeddunooɓe kaawisaaji amen, ƴeew hol no laatorii jeertinooɓe adinooɓe ɓee. Simoore Yuunus, kaawise 71-73
Hol ko addani Nuuhu wiyeede Nuuhu ? Hono biyeteeɗo Kisaayi wiyi : “Innde makko adannde o wiyatee ko Abdul Gaffaar Awiskuru. Addani mo wiyeede Nuuhu, ko o meeɗii hawrude e rawaandu ina waɗi gite nay. O wiyi : kooni ko nduu rawaandu boni no wayi. Ɗum firti ko rawaandu nduu yoɗaani. Rawaandu nduu wiyi mo : aan Abdul gaffaar aɗa aybina ko ɗakkaa, so tawii ngaybintaa ko ko ɗakkii walla ko ɗakkaa, oon ɗoon fiyaaku, so tawii ko miin waɗatnoo ɗum, ndeen mi suɓotaako wonde rawaandu, waɗi noon baɗɗo ɗum oo, waɗata ko ko welaa.” Ina wayi no rawaandu nduu anndinii mo ko Alla waɗi ɗum no wayii nih.
Ndeen o nanii ko rawaandu ndu haali tan, o huli, o hersi heen e ko aybini rawaandu nduu koo, o hiiwtii o woyi. Waɗti hankadi, kala nde ngoon miijo ari e makko, o hiiwtoo o woya ngam fergitere e bakkaat mo o waɗi oo, ngam omo anndi o tooñii rawaandu nduu, etee, o yiɗaa tooñannge. Ko ngam heewde mo kiiwtaali e bojji addani mo wiyeede Nuuhu. Helmere (naaha), firti e ɗemngal Arab ko “o hiiwtiima”, Nuuhu firti ko “kiiwtotooɗo”
Hono Wahaab ɓiy Man Mbahi wiyi : nde yahi haa Nuuhu heɓi duuɓi teemedde tati e capanɗe jeetati, ko ndeen Jibiril (MJKM) ari e makko. Ndeen Nuuhu yiyii mo tan, wiyi mo : “holi aan gorko bayɗo no muumunteewel ?” Jibiril wiyi mo : “ko miin nelaaɗo ummiiɗo e jom winndere, mbiɗo addan maa nelal, wonde a nelaama feewde e leñol maa.”
Fawaade e konngol Alla toowɗo oo : “minen min nelii Nuuhu fayde e leñol mum, njeertin leñol maa ko adii nde arata e maɓɓe leeɓte muusɗe (1).” O wiyi : “eehey mon leñol am nganndee miin wonande on ko mi jeertinoowo peeñɗo (2), ndewee Alla kulon mo, ɗooftoɗon mi (3). Alla yaafoo mon bakkatuuji mon, o dirtinana on mudda innaaɗo, oon mudda innaaɗo so tawii arii neemnataa, so tawii laatiima oɗon nganndi (4).” O wiyi : “ joomi am, mi noddii leñol am ngol jamma e ñalawma (5), alaa ko ɓeydanii ɓe e noddaali am ɗii, so wonaa dogdu (6), miin kala nde noddu-mi ɓe ngam njaafoɗaa ɓe, ɓe ƴetta peɗeeli maɓɓe e comci maɓɓe, ɓe cukka e gudde noppi maɓɓe, eɓe cayfita, ɓe mawnikinoo mawnikinaare mawnde (7), refti heen kadi mi noddii ɓe e peeñɗi (8), refti heen kadi mi eewniima ɓe, mi haalanii ɓe ɗo suuɗi e ɗo feeñi (9), mbiy-mi ɓe njaafno-ɗee joom mon, ko kanko tan woni jaafotooɗo (10) (simoore Nuuhu, kaawise 1-10)
Jibriil Muusaa Joop
ina jokki


text:
Aminetu Haydaar foolii, sibu artii Saharaa Hirnaange ñalnde aljumaa 18 desammbar 2009, feccere jamma (00h15h) e nder ndiwoowa, ummoraade Espaañ (kanndaa lasaret) caggal nde naati opitaal ñalawma gooto. Waɗde o wiyi, nde o yettii nde «ɗum ko poolgu jojjanɗe winndereyankooje, poolgu jojjanɗe aadee, poolgu Saharaa».
Aminata Haydaar, debbo Saharaanaajo kaɓantooɗo ndimaagu leydi mum, yaltinaa Maruk feewde Espaañ ko ñalnde 14 noowammbar ɓennuɗo o, sabu mum yooɓtoreede yedditaade «jeyegol mum e Maruk», e wiyde ardiiɓe ndiin leydi. Maruk ɗaɓɓiino e Aminetu nde yaafnotoo.
Aminetu Haydaar foolii, sibu artii Saharaa Hirnaange ñalnde aljumaa 18 desammbar 2009, feccere jamma (00h15h) e nder ndiwoowa, ummoraade Espaañ (kanndaa lasaret) caggal nde naati opitaal ñalawma gooto. Waɗde o wiyi, nde o yettii nde «ɗum ko poolgu jojjanɗe winndereyankooje, poolgu jojjanɗe aadee, poolgu Saharaa».
Aminata Haydaar, debbo Saharaanaajo kaɓantooɗo ndimaagu leydi mum, yaltinaa Maruk feewde Espaañ ko ñalnde 14 noowammbar ɓennuɗo o, sabu mum yooɓtoreede yedditaade «jeyegol mum e Maruk», e wiyde ardiiɓe ndiin leydi. Maruk ɗaɓɓiino e Aminetu nde yaafnotoo.
Ngam hollude salaare makko, balɗe 2 caggal nde o riiwaa nde, o felliti geddude ñaamdu e yardu, o salii yaltude kanndaa Lansarot (duuɗe Kanari). Gila ndeen, kala nde o dañi fartaŋŋe huccitde e jaayɗe, omo ɗaɓɓa « hakke mo heɓtotaako mo ɓesngu Saharaa jogii e yiilde fiyakuuji mum », ɓesngu kaɓanteengu ɗuum duuɓi 35 hannde.
Aminetu Haydaar ina yahra hikka e duuɓi 42. Ɗo o kammpi e kanndaa Lansarot ɗo, ko cuurel ngel ɓuraani meeteruuji ɗiɗi njaajeendi e tati njuuteendi. Ko cuurel ngal alaa fallanteere, ngel alaa firlorde. Ko matelaa gooto werlaa ɗoon e leydi : ko heen AminetuHaydaar hoɗi, ina takki e hoore mum foto sukaaɓe mum ɗiɗo. Alaa ko nanetee ɗoon so wonaa diraango laaɗe diwooje e kaaruuji.
Aminetu Haydaar ko tergal coftungal e dillere haɓantoonde ndimaagu Saharaa. Hannde o, o wiyi ina jarani mo maayde. Ko ñalnde 15 noowammbar, balɗe ɗiɗi caggal nde o yaltinaa El Ayyuun, wuro laamorgo Saharaa. Ko maa mbertaa noppi no feewi nde nanaa Aminetu ina haala, o wiyi : «Ma mi hoot , miɗo wuuri walla miɗo maayi». Daande nde ina leefi sibu o fuɗɗiima tampude, kono kadi haala ka, ko haala neɗɗo pellitɗo. Alaa ko o wuuri so wonaa ndiyam mbaɗɗam suukara ; wonaa witaamin, wonaa safaara. Ko o caliiɗo safreede, sabu añde mo ñamminireede forso.
Ñalnde 13 noowammbar, nde o jippii e abiyoŋ, omo ummorii Dental leyɗe Amerik to o yahnoo heɓde njeenaari ngoɗndi mbiyeteendi « Cuusal siwil », sabu daranaade mo jojjanɗe aadee, omo ɗamininoo huunde fof ko wonaa riiweede feewde Espaañ. Hay so o jooɗtorinooka, o fiɓtanooki, nde tawnoo laamu Maruk ko ko ñaññi gila lewru oktoobar. Haɗeede hootde Saharaa ɗo o woppi yumma makko e ɓiɓɓe makko ɗiɗo yahrooɓe duuɓi 13 e 15, hay gooto hawrataa heen !
Laamu Maruk noon ko ko haaɓani oo debbo no feewi, sibu kala ɗo o rewi, o siftinta ko hare Saharaanaaɓe yejjitaande nde. O haɓretee ko hare yamyamre, kono fiɓnde makko ina tiiɗi sanne. Kono so omo ɗannoo, o ɗannortoo ko paaspoor Maruk, mo o heɓnoo e hitaande 2006 e ballal Amnesty International. Ko ɗuum ɓeydi seknude laamu Maruk : « O huutortoo ko paaspoor Maruk ngam haɓaade ɗum ! ɗum ɓurtii » ! Kono, sokde kadi, ina saɗti. O waɗiino duuɓi nay e kasoo (1987 haa 1991), omo waɗaa muumel siraati jamma e ñalawma. O ruttitiima kasoo e hitaande 2005, o waɗi toon lebbi 7, o geddi ñaamde fotde balɗe 32. Tengiti ngal dow, ko Aminetu ina ɓeydoo anndeede ñalnde kala, haa arti noon to Espaañ e to Amerik. Ko ɗum addani Maruk fewjude yaltinde mo leydi ; ɓe mbiyi wonde e paaspoor he, yeeso « nasiyonalitee » o winndi heen ko « Saharaanajo », yeeso « leydi hoɗi », o winndi heen « Saharaa Hirnaange ». Ɓe ɓeydi heen, nde o tellotoo e ndiwoowa nde, o tarñii paaspoor o.
Kono o wiyi : «ɗum fof woodaani. Mi meeɗaa winndude «Saharaanaajo» yeeso «nasiyonaalitee», hay dara mi winndataa ɗoon. Kono, mi winndii « El Ayyuun, Saharaa hirnaange » yeeso « nokku hoɗi », hono no mbaɗirtunoo-mi ñalnde kala. Hol ko boni e ɗuum, tawde hay Fedde Ngenndiije ko oon adrees huutortoo so ina winnda mi ? Paaspoor oo noon, ɓe keɓtii ɗum gila nde njettii-mi toon, mi seekaani mo ». Sehilaaɓe makko Españool en e Sahraanaaɓe kala ceedtiima, ko no o wiyri nii, o winndirta. Ko ɓuri heewde e haɓantooɓe ndimaagu Saharaa ko ɗuum keewi winndude e kartal joldugal e ndiwoowa. Ɗumɗoon meeɗaa addude caɗeele. Sabu añde bonondirde e Maruk, Espaañ hulii salaade jaɓɓaade Aminetu Haydaar tawi welaaka. Kono tan, hannde renndo Espaañ ina dillani mo no feewi, haa ɓurti.
Maruk woni hannde ko ko jiñii. Farayse mo meeɗaa waasde heedande mo, jaɓaani feeñnikinaade, ɓe ngoppiri ɗum ko woɗɓe. Nii woni Dental Orop – ɓooyaani ko Maruk wonti « gollodiiɗo maɓɓe cuɓaaɗo » yaltinii kominikee ŋeerɗo ñalnde alkamiisa 10 desammbar, ina siftina laamaandi Maruk ina foti ɗooftaade « baɗɗiiɗe mum winndereyankooje ko fayti e jojjanɗe aadee », ina ɗaɓɓira ɗum kadi yeewtidde e Espaañ. Wonande Muhammad Khaddad, gooto e hoohooɓe Polisaariyoo, « darnde Dental Orop nde ina leefi, Maruk foti weeynaneede ko kartal boɗewal wonaa kartal oolal ». Omo yenanaa, kanko e annduɓe Aminetu Haydaar fof, wonde o yahrataa caggal. « Ko ɗo o jogori maayde so tawii maslahaa dañaaka. « Haɓɗe e fenaande, ko ɗum woni nguurndam makko », wiyi noon ko Gurutze Irizar e Fernando Peraita, wonduɓe e makko e nder kanndaa he.
Kono gooto e hoohooɓe Maruk, Khalid Naciri, wiyi : « Dental Orop fotaani jeertinde min. Ooɗoo debbo fotaani waɗdeede e ujunnaaje maruknaaɓe dummbaaɓe e tuddunde Tinnduuf. Oo debbo ko bartiiɗo, kuutortooɗo jojjanɗe aadee e nafoore mum. So omo yiɗi hootde El Ayyuun, ko feere wootere woodi : o yaafnoo yeeso aduna fof » !
E oon sahaa Aminetu Haydaar nana lappii e matelaa mum, ina ɗojja ɗojjo muusngo, ina wondi e yiiño e hoore muusoore, kono ina jaggi ndimaagu mum : « Ko minen saharaanaaɓe, sokanooɓe, leeptaa, mbaraa, majjinaa, ko minen Maruk foti ñaagaade yaafuya » !
Bookara Aamadu Bah / Fooyre Ɓamtaare
Ƴoogirde : Figaro


text:
Weendu Ndu / Beeli Ɗi
Weendu ko
Innde renndinnde
Weendu ina waawi ɓaggeede e fannu
Weeyo
.
Teelal Weendu ko Weendu, keewal mum ko Beeli.
Firo
Nokku lesɗuɗo ɗo diƴƴe toɓo kawri, ta?a yaajaani haa nanndi e maayo, fonngo ngo ndari-ɗa fof, aɗa yiya pawle keddiiɗe ɗe.
Ɓeydou firo woɗngo
Weendu e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Weendu e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Weendu
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Weendu
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Weendu


text:
Fooyre Ɓamtaare jokkondirii e musiɗɗo men Jibriil Muusaa Joop, aasiñoor to jaagorde njeeygu e mbaylaandi, tergal Yiilirde Ngenndiire Fedde Ɓamtaare Pulaar e Muritani, ngam heɓde miijo mum e duppugol defte ngol.
Fooyre Ɓamtaare (FƁ) : Biraam wul Daah wul Abeydi duppii defte tuugniiɗe e laawol imaam Maalik, hol ko boni heen ?
Jibriil Muusaa Joop (JMJ) : Eɗen nganndi heen geɗe ɗiɗi haa tati.
Fooyre Ɓamtaare jokkondirii e musiɗɗo men Jibriil Muusaa Joop, aasiñoor to jaagorde njeeygu e mbaylaandi, tergal Yiilirde Ngenndiire Fedde Ɓamtaare Pulaar e Muritani, ngam heɓde miijo mum e duppugol defte ngol.
Fooyre Ɓamtaare (FƁ) : Biraam wul Daah wul Abeydi duppii defte tuugniiɗe e laawol imaam Maalik, hol ko boni heen ?
Jibriil Muusaa Joop (JMJ) : Eɗen nganndi heen geɗe ɗiɗi haa tati.
Heen geɗal, ko yimɓe fof ina nganndi Biraam ina janngi, ina ƴoƴi, etee ko juulɗo, o yaltaani Lislaam. Geɗal ɗiɗmal ngal, ko leydi ndii ko leydi Lislaam. Geɗal tataɓal ngal, ko ɓuri heewde e mawɓe jannguɓe Lislaam ɓee, ko ɗeen defte tan nganndi.
Boni heen ko neɗɗo fotaani duppude deftere, ko nde waawi wonde fof. Waɗi noon, kala deftere ina jogii ballifiiɗo ɗum, ina jogii jeyɗo ɗum. Ina waɗi wallifotooɓe, njeeya ko mballifii koo, soodooɓe muula ɓee, nduttoo ngona e yeeyde defte ɗee ; ɓeen kadi ina njogii hakke wullitaade to laawol sariya wonande kala duppuɗo defte mum en. Deftere ina jogii no duppirtee, ko aldaa e fitina, ngam so tawaama deftere ina waɗi ko bonnata hakkillaaji ɓiɗɓe leydi, annduɓe ndiin leydi ina poti jooɗaade, njuurnitoo ko woni heen koo. So keewal e maɓɓe teskiima ko woni e deftere ndee koo, ko huunde bonnoore, eɓe mbaawi yamirde yo ndeen deftere joñe. So kamɓe fof ɓe kawrii ko woni heen koo moƴƴaani, eɓe mbaawi yamirde yo nde duppe. Kono tan neɗɗo gooto fotaani duppude deftere janannde e peeñɗi, ngam reentaade hoto jom deftere ndee tinde wullitoo mo to laawol « jojjanɗe puɗɗuɗo huunde » (droit d’auteur).
FƁ : Biraam duppi ko defte juulɓe ne ?
JMJ :Wonaa juulɓe fof mballifii defte duppaaɗe ɗee, wonaa juulɓe fof kadi muuli ɗe.
FƁ : Jooni noon, hol ko duñi laamu nanngude Biraam ?
JMJ : Duñi heen laamu, ko « yiɗde toon, nelaa toon !» Ngam Biraam, gila renndini denndaangal musiɗɓe maayraaɓe 1990-1991 e ɓesnguuji mum en, njahi juuroyaade waranooɓe to Inaal, hakkunde Nuwaadibu e Suwoyraat, ɗuum ina muusi won e koninkooɓe jom koode en, ngam ina njeyanoo e boomɓe koninkooɓe ɓaleeɓe, etee ɓeen ngoni ko caggal laamu nguu, mbeltaaki nde Biraam juuroyii ɓeen ɗoon waranooɓe.
FƁ : Won wiyɓe yo Biraam ñaawe ngam yaɓɓii Lislaam
JMJ :En mbiyiino, e haala men ngadiika kaa, wonde juulɓe kawraani e defte ɗeeɗoo, won jaɓɓe defte ɗee, won ɓe njaɓaani ɗe. So ɗum ɓennii, eɗen nganndi leydi ndii, ko leydi Lislaam, kono Sariya Lislaam huutoraaka e leydi hee. Waɗiino sahaa, e laamu Haydalla, ɗum fuɗɗinooma huutoreede ɗoo, kono gila ndeen ɗum siftortaake nii. Addani en wiyde noon, ko e hitaande 90-91, nde ɓaleeɓe mbaretee ndee, hay lislaamiyanke gooto dillaani ngam wiyde ko waɗaa koo moƴƴaani. Won heen nii mbiyi ko wareteeɓe ɓee ko yahuud en. Caggal ɗuum, e hitaande 1993, dipiteeji njooɗii mbiyi warnooɓe koye ɓee njaafaama (Sariya mo Kan Yaayaa e Lih Mammadu cakkitnoo). So tawii ko leydi Lislaam, hol no neɗɗo wardata hoore, ñaawaaka, wiyee yaafaama. Caggal ɗuum, won miijinooɓe waɗde hodoore (kuudetaa), nanngaa, mbaraa, won waɗnooɓe hodoore mbari koye, kono mbaraaka, firti ko nuunɗal alaa e leydi ndii.
FƁ : Mbele ɗeeɗoo defte duppaaɗe ina njanngee e denndaangal leyɗe juulɓe ?
JMJ : Hay e nder leyɗe tuugniiɗe e Limaam Maalik ko 40% tan njanngata ɗeeɗoo defte, heen 60% nattii janngude ɗe ko ɓooyi. Ɗe neldetee tan ko e Afrik hirnaange, ko ɗoon tan ɗe njeeyetee. 99% e leyɗe juulɓe nattii janngude ɗe, ɓurii duuɓi teemedde nay, haa arti noon e leyɗe aarabeeɓe. Ɗe ngalaa e njuɓɓudi jaŋde mum en.
FƁ : Hol ko Biraam foti waɗeede e dow ɗuum ?
JMJ : Biraam foti tan ko feleede, ngam hay deftere nde wonaa deftere juulɓe, fotaani duppeede.
FƁ : Hol ko muusi heen seernaaɓe mawɓe ɓee ?
JMJ : Muusi heen seernaaɓe ɓee ko ɓe nganndaa pinal defte, so ɗum ɓennii, annduɓe Lislaam mawɓe e nder Afrik ɓee, nganndaa wonde ganndo ina foti yeddeede. Won ɓe nganndu-ɗaa, mbiyata tan, ko ganndo fotaani yeddeede hay sinno o waɗii ko boni, ɗuum fotaani teskeede. Nde tawnoo diineeji ɗii nde naati Afrik ndee, ɗi ngardi ko ɗemɗe koɗe, ɗe njeyaaka e Afrik, ko ɗum tagi, to bannge Lislaam, yimɓe ɓee ina ngondi e caɗeele faamde ɗemngal arab ngal. Aɗa yiya neɗɗo waɗa heen nguurndam mum fof tawa hay huunde faamaani heen. So ɗum ɓennii, neɗɗo kadi ina wona ganndo, tawa ko o gañamleño, ko ɗum tagi so o winndii deftere o waɗata heen tan ko ko o yiɗi koo. Annduɓe ina peewna ko moƴƴi, ina peewna ko boni.
FƁ : Biraam wiyi ko defte ɗee kaɓaaki njiyaagu, mate Alla ina yamiri njiyaagu ?
JMJ : Minen kam ko min paami e Lislaam koo, alaa ɗo min njiyi Alla ina yamiri njiyaagu ; tuggu ‘’Baghara’’ haa suuratul ‘’Naas’’, alaa ɗo Alla wiyi « eehey mon yimɓe » walla « eehey mon juulɓe, njeeyee, njaggee e mon yimɓe, kuutoro-ɗon » . Gollal yamiroore alaa e Ɓuraana ko fayti e njiyaagu. Won noon ɗo o wiyi «jiyaaɗo ko jiyaaɗo, dimo ko dimo » . Firo ndiiɗoo kelmeendi, waɗii luural saɗne. Yiɗɓe huutoraade jiyaaɓe ɓee mbiyi, ɓayri Alla haalii ko wayi nii, ndeke ɗo neɗɗo wonnoo fof, yo heddo ɗoon. Woodi heen mbiyi, haadi Alla wiyii wonde neɗɗo fof ko jiyaaɗo mum, ndeke ɗum firti ko kala neɗɗo, e yeeso Alla, ko maccuɗo ɓiy maccuɗo. Kala neɗɗo, e yeeso neɗɗo hono mum, ko dimo ɓiy dimo ; hakkunde neɗɗo e neɗɗo kamɓe fof ko ɓe rimɓe, kono hakkunde yimɓe fof e Alla, kamɓe fof ko ɓe jiyaaɓe. Ko ɗoo ɓuri laaɓde e fawaade e tafsiiru Maraagi. E nder Ɓuraana, e suuratu biyeteeɗo ‘’hujuraat’’, Alla wiyi « eehey mon yimɓe, min tagi on ko ummoraade e gorko e debbo, min mbaɗi on ɓesnguuji e kinɗe ko haa nganndondiron, kono ɓuri teddude e mon fof to Alla, ko ɓurɗo hulde mo oo » (aaye 13). Nelaaɗo Alla (Yo Jam e kisal ngon e makko) maayii ronnaaka maccuɗo. Ko adii ɗum kadi, caggal hare Badiri, ɓe ɓe njaggunoo, ɓe ɓe ndahnoo ɓee, nde ngoongɗini Alla tan, o wiyi ɓe « njeyee, onon fof on ngoppitaama » . Sinno Alla ina yamirnoo macungaagu, omo waawnoo huutoraaɓe ɓe, o waasa woppitde ɓe ; kono nde tawnoo Alla yamiraani ɗuum, o wiyi ɓe tan ko gooto fof yo yah ligganoo hoore mum.
FƁ : Won wiyɓe Biraam duppii Ɓuraana, mbele ɗum ina laatii ?
JMJ : Ɗuum wonaa goonga, Biraam duppi tan ko won e defte annduɓe diine Lislaam, no annduɓe heddiiɓe ɓee nii. Won wiyɓe noon ɓe njiɗnoo tan ko jolnude yimɓe e laana ngoota ka alaa ɗo joofi ; o duppaani Ɓuraani, o yaltaani Lislaam, saka noon wiyde yo o ware. Wiyooɓe noon ɓee, hay sinno aɓe njogii ganndal, ɗum yahdaani e Lislaam, ngam nelaaɗo Alla (YJKWM) wiyi « daganaaki juulɗo rufde ƴiiƴam juulɗo, so wonaa e dow geɗe tati : barɗo fittaandu wartee ; walla mawɗo jinɗo ; walla goppuɗo diine mum ngam yaltude dental » .
Jokkondiral Fooyre Ɓamtaare


text:
Pulaagu | Pulaar.org | O yahii, oo mawɗo jom “ARƊO AU COEUR DE LION” (tiitoonde defetre o winndunoo). Ceerno Juulde Layya, Ganndo Afriki, laatinooɗo Ɗowoowo CELTHO 1977 haa 1997, tergal timmungal « Goomu UNESCO Anndeyankaagal ngam binndol Daartol Kuuɓtinngol Afrik ». Oo gorko newiiɗo, moƴƴo, jiɗɗo pinal mum e ɗemngal mum, mo tampataa, saŋkiima ñalnde 27 Juliyee 2014 to wuro Ñaamee (Niijeer), ko ɗoon o wirnaa ñalnde 28 nder “Cimetière Musulman de Niamey”. Yo Geno yurmo mo yaafoo mo, yarna mo e beeli Kawsara …. aamiin.
Ceerno Juulde ko ganndo kuɓɓuɗo to renndoyaŋkaagu (ganndal renndo), o jeyanoo ko lesdi Niijeer. O yahii o waynaaki ñalnde 27 juliyee 2014, o wirnaa janngo mum ɗoon e sahre Ñaamee, ñalnde juulde Koorka, tokara makko. O yahrii ko duuɓi 77 tan. Hannde oo ko e cukaagu.
Geno e baawɗe mum limtotaako ñemmbotaako. O yiyi Aduna ko ñalnde Juulde Taaske hitaande 1937, o ruttii e Joom makko ñalnde guppili Juulde Koorka 2014. Ɗum jibinii e ɓerɗe men malu e jaabowol duwawuuji juulɓe kala.
« Renndoyaŋke Ngenndi » (le Sociologue National), ko noon wiɗtooɓe Duɗal Toowngal Ñaamee mbiyatnoo mo. Ñalnde wirwirnde makko, Alfaa (Pr) Buube Gaado, gooto e sehilaaɓe makko, yahdiiɓe makko, seedtiima golle oo gorko « jamyamo », newiiɗo mo hono mum weeɓaani hannde.
Nguurdnam Juulde heewii nafoore : o wonii sanɗa kaɓaniiɗo ƴellitaare Afriki, o laatiima biɗtoowo timmuɗo. Ko ɗum addani mo ɗannanaade leydi Mao Tse Tung, Shiin. O arti, o naati e heerto (parti) PAI. Gaagaa darnde makko to dawrugol, o ɓuri teskoreede ko ganndo timmuɗo, biɗtoowo ko fayti e geɗe renndo. Golle makko ndañii ngartam paayodinɗam to bannge Renndoñankaagu, Leƴƴiyankaagu, Neɗɗiyankaagu, Hakkilantaagu, Donaaɗi e Daarti Jangtaaɗi, Ɗemɗiyankaagu, Coñce Jangtaaɗe, ekn.
O yiyliima, o wiɗtii, o remii ɗee gese kala, teeŋti noon to bannge renndinde, winnditoo, kadi fira donaaɗi jangtaaɗi kala leƴƴi leydi Niijeer haa arti noon e Zarma-Sonngay, Hawusa e Fulfulde. Golle makko e banndaaji o renndini ina mooftaa to senngo nanɗe-jiyle SERVA mo IRSH to Ñaamee. Juulde liggodiima e mawɓe annduɓe wiɗtatnooɓe ŋanaa ko fayti e Afrik, ko wayi no Mawɗo Buubu Hamma, Jean Rouch, André Salifou, Louis Vincent Thomas, Abdullaay Baara Joob, Greenberg, Geroges Balandier, ekn.
Juulde woppirii en golle paayodinɗe laatiiɗe hannde duttorɗe wiɗtooɓe. Ko binndanɗe e defte e ciimti ɗe ngartam mum en heewi fannuuji. Yoga heen, maa fof, mbinndaa ko e ɗemngal Farayse. Ɗe njettiima defte jeenay (9) kuutorteeɗe hannde nder Duuɗe Toowɗe. Eɗen cifotora deftere o winndidi e Christiane Seydou nde tiitoonde « L’Epopée peule de Boûbou Ardo Galo ».
“Renndoyanke Ngenndi” woppirii en kadi binndanɗe e ngartam wiɗtooji bayyinaaɗi (caraaɗi) e jaayɗe mawɗe kormaaɗe, ko ina yettoo binndanɗe sappo e tati.
Juulde tawtoraama golle keewɗe. Nde Ceerno Buubee Gaado jangtotoo golle Juulde Layya, o haalii ngol konngol jowitiingol, konngol Aamadu Hampaate Bah « Hay so Juulde Layya wonaa donaaɗiyanke e mbaydi kiiɗndi, o laatiima tigi defterdu sumndu ». Tigi, o jeyanoo ko e wuurɓe hakkunde gonal koloñaal e jeytaare leyɗe men. Juulde Layya liggodiima e mawɓe tedduɓe afriknaaɓe, kono kadi o laatiima neɗɗo mo neɗɗaagal timmungal, kaɓɓiiɗo e pinal Afrik, pinal noddungal ɓiɗngu-yummaagu, jokkere-enɗam, pinal noddungal jam e cehilaagal. Juulde Layya ko Renndoyanke juurnitiiɗo kuutaragol donaaɗi jangtaaɗi nder nguurndam ñalnde kala.
Juulde Layya jibinaa ko e hitaande 1937 to sahre Taamu, nder diiwaan Saay. Ko ɗoon e Saay o naati jaŋde duɗe koloñaal hade makko naweede Kolloo e hitaande 1944 haa 1950, duuɓi jeegom. Nde o gayni ɗoon jaŋde leslesere, o fayraa Bamako, o waɗi toon jaŋde hakkundere to « Lycée Askia Mohamed » (1950 haa 1957). Caggal nde o heɓi « bakkaa », o janngoyi to Duɗal Toowngal Ndakaaru duuɓi sappo (1957 haa 1967). Ko ɗoon o heɓi talkuru Jaŋde toownde ko fayti e renndoyankaagu. O diwi ɗoon kadi o fayi Farayse, o woni toon haa 1974, to Duɗal Toowngal Paris 10 – Nanterre. O yaltiri talkuru Doktoor ko fayti e Leƴƴiyankaagu.
To nguurndam makko to njuɓɓudi-laamu, o ardiima nokkuuji keewɗi, haa arti noon e :
– koolaaɗo kuuɓal Goomu Ngenndiyankeewu UNESCO to Niijeer (1962-1970)
– jooɗaniiɗo hooreejo Buubu Hamma to Goomu Nduumiingu wakilaaɓe ngam binndol « Encyclopedia » Afrik to Accra, Gaana (1964-1966).
– ɗowoowo « Institut de Recherches en Sciences Humaines », IRSH/Duɗal wiɗto siyaas neɗɗaagu to Duɗal toowngal Abdu Mumini to Ñaamee (1970-1977).
– ɗowoowo Nehaande Njiylawu Ɗemɗe e Daarti e rewrude e donaaɗi Jangtaaɗi, « Centre d’Etudes Linguistiques et Historiques par Tradition Orale » (CELHTO) mo Fedde Ngootaagu Afrik (OUA) to Ñaamee (1977-1997).
– tergal Goomu siyaas winndereewu ngam binndol Daartol Kuɓtidinngol Afrik, UNESCO (1979-1999).
UNESCO teskiima golle Juulde Layya ko ina wona laabi ɗiɗi. Heen gootol o yeenaa ko « Médaille de bronze Simon Bolivar ». Weeɗi mo ɗum ko Koolaaɗo Kuuɓal gadano UNESCO e lewru Nowammbar 1998. Ɗiɗmol ngol o heɓi ko « Médaille d’argent Avicenne » e lewru abril 1999.
Renndoyanke ngenndi heɓi fooftere golle ko ñalnde go’o saawiyee 1998. O dañii to ɓesngu ko ina tolnoo e ɓiɗɓe njeetato. Ko o ganndo fannuuji keewɗi Niijeer e Afrik ɓelsi. Ko ɗum tagi musiɗɗo makko Buubee Gaado wiyde “Juulde, a golliima ko potno-ɗaa gollaade nder tiiɗnaare, a dañii heen raay nder deeƴre e teddungal. Yo leydi ɓuuɓe, Juulde”.
Aamadu Malal Gey, biɗtoowo/binndoowo e ɗemngal Pulaar
Renndoyankaagu = Sociologie
Leƴƴiyankaagu = Ethnographie
Neɗɗiyankaagu = Anthropologie
Hakkileyankaagu = Psychopathologie
Donaaɗi Jangŋtaaɗi Daartol = Traditions orales historiques
Ɗemɗiyankaagu = Linguistique
Coñce jangtaaɗe : Littérature orale
– IRSH : “Institut de Recherches en Sciences Humaines” : Duɗal Wiɗto Siyaas Neɗɗaagu to Duɗal Toowngal Abdu Mumini to Ñaamee
– CELTHO : Centre d’Etudes Linguistiques et Historiques par Tradition Orale
Yah ɗoo ngam humpitaade mo


text:
Jaɓɓorgo Pese ɗemɗe ngenndiije
Pesol: ɗemɗe ngenndiije
Jokkondiral hooreejo FƁPM e Le Calame
Bookara Aamadu Bah, hooreejo Fedde Ɓamtaare Pulaar he Muritani (FƁPM), hooreejo saakto jaaynde Fooyre Ɓamtaare : « Tippudi Nehdi e Jaŋde men yettiima nokku...
Yeewtere jaaynde jokkorde pelle pinal
Jokkorde hakkunde pelle pinal tati (Fedde Ɓamtaare Pulaar he Muritani (FƁPM) e Fedde Muritaninaare ngam Ɓamtaare Ɗemngal e Pinal Sooninke (AMPLCS) e...
Kawgel HAPA : Go’o ɗemɗe ngenndiije ine tawtoree
He lewru mee 2021, HAPA (Ardorde Toownde Jaayɗe ) jokkondiri e pelle pinal ngenndiije ngam habrude ɗum ine anniyii ɓamtude ɗemɗe ngenndiije (FƁPM,...
Ɗemɗe ngenndiije to ENAJM (Duɗal Ngenndi ngal Njuɓɓudi laamu e Jaaynugol...
Ñalnde 15 oktoobar 2020, kewu yuɓɓinaama to Duɗal Ngenndiwal Njuɓɓudi laamu e jaaynugol e Ñaawoore (ENAJM), hono duɗal keblowal jagge njuɓɓudi laamu...
Ko faati e naatnugol jaŋde ɗemɗe ngenndiije he Duɗal Ngenndiwal Njuɓɓudi...
Jokkorde pelle pinal ngenndiije pulaar, sooninke e wolof (FƁPM, AMPLCS, APROLAWO) nanii, rewrude e jaayɗe, kurmbitgol, ñalnde alkamiisa 15 oktoobar 2020, tumbudu...
Goomu sarɗooɓe : Naamne tati feewde e Kajjata Maalik Jallo, hooreejo...
Fooyre Ɓamtaare (FƁ) : Sokna Kajjata Maalik, aɗa waawi haalande min maanaa Goomu depiteeji ngam ƴellitaare ɗemɗe ngenndiije ngu cos-ɗon he nder...
Bayyinaango faatungo e Goomu sarɗooɓe daraniiɓe ɓamtaare ɗemɗe ngenndiije
Kabaaru ɗiɗmo belɗo kadi ummoraade e Suudu Sarɗi ngenndi : so cosgol Goomu depiteeji daraniiɗi ɓamtaare ɗemɗe ngenndiije. Ko ɗee paandaale Goomu...
Ñalnde 17 marse 2019, pelle pine teeŋtinii jaŋde ɗemɗe muuynaaɗe
Ñalnde alet 17 mars 2019, pelle pine 3, hono Fedde Ɓamtaare Pulaar e Muritani, Fedde Ɓamtaare Ɗemngal Wolof e Fedde Ɓamtaare pinal...
Woni hakkunde ɗemɗe ko galɗondiral
Yontere ɗemngal Farayse e Farankofoni (francophonie) yuɓɓinaama e leydi hee tuggi 17 marse 2018. Ɗum hawri kisa ko won ɓeen yimɓe jannguɓe ɗemngal Arab...
Ko ɗemngal woni leñol
Geno tagi yimɓe fecci ɗum en e leñi (leƴƴi) ngam ɓe mbaawa anndondirde e gollondirde. O rokki kala leñol ɗemngal keeringal, yimɓe maggol hina...
12Page 1 of 2


text:
F4
F4 - Tu To Na Aayi lyrics
Your rating:
Yuun Sharmaayi Yeh Tanhaayi Aankhein Bhar Aayi, (tu Toh Na Aayi Teri Yaad Aayi -2) Yuun Tarsaayi, Yuun Tadpaayi Shaamein Judaayi (tu Jo Na Aayi, Teri Yaad Aayi -2) Tasweerein Teri Deewaaron Pe, Dekhate Hai Hum Hasraton Se Tu Jo Na Aayi, Teri Yaad Aayi - (2) Yuun Tarsaayi, Yuun Tadpaayi Shaamein Judaayi (tu Jo Na Aayi, Teri Yaad Aayi -2) Paigaam Toh Kuchh Bhejati, Hai Kuchh Bajah Kya Yuun Hi Bewajah Tu Jo Na Aayi Tu Jo Na Aayi Paigaam Toh Kuchh Bhejati, Hai Kuchh Bajah Yuun Hi Bewajah (tu Jo Na Aayi, Teri Yaad Aayi -2) Yuun Sharmaayi Yeh Tanhaayi Aankhein Bhar Aayi, (tu Toh Na Aayi, Teri Yaad Aayi -2) Tu Toh Na Aayi


text:
Muulde defte Fulfulde ngam janngin’de yonta hannde Ɗemngal ngal hoto ngal maayde, ko huunde nde Hooreejo (Sarkin) Fulɓe Lagos gaddii.
Lagos, Ngeria, Alhajji Muhammad Bammbaaɗo, hooreejo (Sarkin) Fulɓe diiwal Lagos, kadi gardiiɗo Fedde Hooreeɓe Fulɓe Hiirnaange-worgo Nigeria, ardiima uddital wejo defte Pulaar/Fulfulde ñalnde 15 Dewo, Jolal 2020 to wuro Lagos. O feeñinii kulhuli makko he wonnde ɗemngal Pulaar/Fulfulde woni ko e maayrude seeɗa-seeɗa, kono o fodii wonnde ma o daro he no ngal wuurdi.jokku taro


text:
Hello jaɓɓorgo
Wikipediya
Mo woni kala ina wellitaa addude ballal mum e Alla ɓolo e ndee maanditorde willitiinde.
- On ñaagaama jeyeede e kebbingol ndee deftere. Ko nde kawtal men enen Haalooɓe Pulaar / fulfulde fof. Wano mawɓe men ɓen wi'irta (makirta) non : "lekkun kala e ndookal mun"', mo kala e mon no waawi winndude ganndal mum : ñawndiigu, jojjanɗe neɗɗo maa hakkeeji neɗɗo, ngaluuji leydi, jikkuji e kuuɗe, saggitorde fulfuldeka raɓɓinnde kala ganndal ɓay deftere nden ko encyclopédia, ɗum firi Maanditorde willitiinde, wi'aa. Yo Jomiraaɗo (Alla) waɗu barki e mon.
ko saati nɗee winndande ko Kuɗol: iwdifalahi Winndannde 418.
- Ndimaagu
- Leydi
- Duungal
- Fulfulde, Fuuta Jalon
- Wuumre
- Almaami
- Alfaya
mbaawka ballal balloowo korsa pellital dental nawoowo-yeeso nawtiroowo-caggal ummannde ummitaare yaakaare sikkitaare yedditaare meewtaare potal arsuke tammbaade umminde renndo batirde batu sariya tammbaade ardaade fedde baafal fedde arsuke demoowo fodde jojjannde dental werto naange lewru koode henndu doole-yiite faggudu sariya darnude dartinde wurnude nguurndam fitina hare wolde konu konuyanke jam cellal cuukaaku cukalel basnuma/basnumel celluka fedde-baafal yedditaare nusko baasal jaagorgal hooreejo hoore hoolaare kabaaru/kabaruuji caaktoowo kabaaru haalde habrude wallude wallitde aada cosaan diidde
Winndu:
Hooreejo leydi Maali on. O jibinaa nyannde 4 jolal (nuwambar) 1948 Mopti. Innde makko no lolliri kadi ATT. Himo anndiraa laataade koninkeejo accitanɗo siwiljo laamu ngun, ko heewaa nder Afirik. E hitaande 1991, caggal jamaa Maali on murtanii Persidan Muusaa Tarawore, lamɗo mo ɓe wemmbinoo fota e juuɗe mum, larme on felli wari yoga e yimɓe kono neeɓitaali Ahmadu Tumaani Tuuree liɓi laamu makko ngun nodditi Conférence Nationale, ko ɗum woni konferansi ngenndiijo. Ɓaawo ɗon seeɗa, 1992, woote demokaraasiyankeeje waɗaa, Tumaani Tuuree jonniti laamu ngun siwiljo, ɗum ko Alfaa Umar Konaare. Ɓaawo Konaare timminii happu mum ɗiɗaɓo on 2002, Tumaani Tuuree arti e nder dawrugol (polotigi): o fooli Sumayla Siisee ka woote. Gila ɗum himo laami leydi Maali.
Liste des films en fulfulde
Liste des films en fulfulde :
- Guimba, un tyran une époque (1995)
- Reewo Daande Maayo (1979)
- Le Rêve plus fort que la mort (2002)
- Sarraounia (1986)
- Sowdagarane marg (1962)
- Wodaabe, les bergers du soleil (1989)
- Article #418 :
- 26 Korse 2022 à 22:04 Rotmi Amechi (aslol | taƴto) [54 bite] Mamman AA (Yeewtere | ballitte) (Page créée avec « Rotmi Amechi un gimɗo daƴaɗo Diiwal rivers ») Pese: Taƴtorde Jiyol Taƴtagol cinndel Taƴtagol cinndel e geese
Autres Wikipédias en langues africaines qui ne sont pas parmi les grandes
Other African-language Wikipedias that are not among the large ones
Afrikaans · Akan · አማርኛ · Bamanankan · Chi-Chewa · chiShona · chiTumbuka · Dagbanli · Ɛʋɛ · Gĩkũyũ · هَوُسَ · Igbo · isiXhosa · isiZulu · Kinyarwanda · Kirundi · Kiswahili · Kongo · Lingala · Luganda · Malagasy · Malti · Oromoo · Sängö · seSotho · Setswana · SiSwati · Soomaaliga · ትግርኛ · Tshivenda · Twi · Wolof · Xitsonga · Yorùbá ·


text:
E nder kitaale ɓennuɗe ɗee, leyɗe keewɗe e diiwanuuji keewɗi ina mawnintunoo ngootiri fof ñalngu mum mooliiɓe. Won heen nii mbaɗatnoo ko yontere no woorunoo. Kono ina ɓurɗi maantinde e ɗii ñalɗi, ñalngu 20 suwee, ñalngu mooliiɓe wonande Afrik. Nde tawnoo mooliiɓe ɓuri heewde ko e Afrik, Batu kuɓtodinngu Fedde Ngenndiije Dentuɗe felliti, e batu mum njooɗinoongu ƴetti hawraande 55/76 ñalnde 4 desaambar 2014, ngam yiɗde wallitde Afrik e ndee darnde, felliti kam ne yo ñalngu 20 suwee nguu won ñalngu mooliiɓe wonande winndere ndee kala. Ko ɗum tagi, gila 2001, ñalngu 20 suwee nguu ko ñalngu winndereewu mooliiɓe.
Ko ɗum tagi, hikka kadi, FONADH mawninii ñalngu nguu. E nder bayyinaango dental pelle ngal FONADH ngal yaltini ngal, ngal hollitii « kaɓɓondiral maggal e mooliiɓe malinaaɓe wonɓe e leydi men hee, ko ina wona jooni duuɓi ɗiɗi, e nder ngonka caɗtuka ».
Bayyinaango ngoo ngal wiyi kadi « ko fartaŋŋe siftinde ɓesngu leydi ndii e winndere ndee, ngonka muritaninaaɓe taccinanooɓe walla waawnanooɓe daayo, e kewkewe hitaande 1989.
Ko goonga, gila 2008 golle gartirgol yiɗnooɓe artude, juɓɓinaaɗe nder nanondiral hakkunde Senegaal e Muritani e UNHCR, mbaawi yuɓɓinde gartugol 24 536 neɗɗo, moolinooɓe to Senegaal.
Kono eɗen poti faamninde goɗngol kadi, wonde won mooliiɓe keddii haa hannde to Senegaal kam e nder leyɗe goɗɗe. Ina jeyaa e ɓeen 13 000 muritaninaaɓe mooliiɓe to Mali, fotnooɓe jeyeede e artirteeɓe, fawaade e nanondiral ciifanoongal hakkunde tato ɓe kaal-ɗen dow ngal, gartirngal moolinooɓe to Senegaal ɓee.
Ko noon kadi cunori-ɗen e ngonka artiranooɓe ɓee, ngonka ɓeydotooka ñalnde bontude, sabu laamu yeebaade ɓe.
E ngoon yeeso, gaa gaa ŋakkeende safaara wonande leyɗe ndema teettanooɗe gila 1989 e calagol rokkude ɓe kaayitaaji etaa siwil, laamu Muritani yawnoraa ɗuum, fusi ANAIR, sosi dow heen Nokku Tadaamun e lewru marse 2013. Gila ndeen noon, alaa fof ko hesɗi ko ɓe mbaɗanaa, tee, ko ɓuri ɗum bonde, alaa fof ko eɓɓaa wonande hitaande ɓeto kaaliseere 2014.
Ina laaɓti ndeke wonaani e anniya laamu Muritani ngu seeraani haa hannde e fitina mum kitaale caɗtereeje, tee anniyaaki fes yaaɓande ñawndugol moƴƴol caɗeele maɓɓe kam e lomtingol kaalanoongol ngol, ngu anniyaaki waɗde e siynude tuugnorɗe ɗistugol artiraaɓe ɓee to bannge faggudu e renndo.
Ngam dallinde ko kaal-ɗen koo, ina jojji naamno-ɗen hol to ujunere hektaar gese ilnaaɗe gulletenooɗe e hitaande 2010 ɗee ngoni ?
Daliilu goɗɗo : seppo teemedde tati pawɗe kiloomeeteer ngo artiraaɓe ɓee ceppi ngam ɗaɓɓude, fawaade e nanondiral hakkunde ceŋɗe tati ngal :
– Keɓtugol leyɗe loppitanooɗe
– Keɓgol kaayitaaji etaa siwil
– Gollingol sukaaɓe
– Tabitingol tuugnorɗe ɗistagol
– Ñawndugol nuunɗungol ngonka foksineeruuji e gollotonooɓe e ceŋɗe jokkiɗɗe e njuɓɓudi laamu, keeriiɗe walla e fannu mo yuɓɓinaaka, to bannge njuɓɓudi laamu
– Lomtinangol nehooɓe (aynaaɓe) remooɓe e fitiram golle en loranooɓe e kewkewe 1989.
Taccingol muritaninaaɓe feewde Senegaal e Mali ko huunde bonnde luulndiinde jojjanɗe aadee baɗaaɗe e teeminannde ɓennunde ndee. Ko ɗum tagi, ina jojji nde ɗum dañantee safaara moƴƴo, duumotooɗo, nanondiraaɗo.
Waɗi en wiyde noon, ko peeje ciynaaɗe haa e oo sahaa ɗee, mbayi tan ko no peeje cakkitanaaɗe waranaaɓe yimɓe e ɗeen kitaale ɓee (ndonaandi aadeeri), ko peeje jadde, bannginteeje. Sibu go’o won mooliiɓe ɓe ngartaani, ɗiɗi peeje ɗistugol duumotooɗe cakkitaaɗe ɗee ina ngoɗɗi yonde. Wayi tan ko no fullude heen nii, ngam fuuntude yimɓe.
Ko ɗum addani Fonadh, e nguuɗoo ñalngu mawningol :
– Sujjande ɓe laamu Muritani warnoo ɓee kam e ɓe taccinanoo ɓee,
– Ɗaɓɓude, no doole mum potirnoo, nde artiraaɓe ɓee ndokkittee hakkeeji mum haa timma, haa arti noon e leyɗe mum en, ɓe lomtinanee e dow nuunɗal ko faayodini ;
– Ɗaɓɓude, no doole mum potirnoo, nde artiraaɓe ɓee fof mbaɗantee tuugnorgal ɗistugol duumotoongal, tiiɗtinoowal ko ANAIR fuɗɗinoo waɗande ɓe koo. »
Bayyinaango FONADH ngoo siifaa ko e Nuwaasoot, ñalnde 20 suwee 2014
Fulo : Bookara Aamadu Bah


text:
Muritani, ƴiiƴameeje ɓaleeɓe ene njokki rufeede ko aldaa e curo walla kajo, aduna ene ndaara alaa kaaloowo. Wonaa leyɗeele walla dente Afriknaaje, wonaa dente winndereyankooje walla ni leyɗeele piytortooɗe becce wonnde ko kanum en ndarii he felo jojjitde hakke aade.He beete hanki, sukaaɓe ɓaleeɓe Muritaninaaɓe njippiima he dow laabi ene mbaɗa seppo ngam hollude mettere mum en he ooɗoo ñalawma 28 Jolal, potnooɗo won’de maanditaare jeytaare ndimaagu leydi Muritani.
Jokku Taro
Like this:
Like Loading...
Hooreejo leydi Senegaal Makki Sal, tiiminii hannde njillu mum to rewo Senegaal ngu o fuɗɗinoo gila ñalnde Hooree-biir, 12/06/2021. Ko njillu ɓooyngu dumiingu hakke yontere (12-19 Korse 2021). O yilliima heen diiwal St. Louis e diiwal Maatam. Ko ɗeeɗoo diiwe ɗiɗi soomi ko wonno hanki leydi Fuuta Tooro to bannge Senegaal. Ndeke eɗen mbaawi wiyde he nder ndee ɗoo yontere, laamu Senegaal eggi fayti Fuuta Tooro.
jokku taro
Like this:
Like Loading...
Ñande 11 Duujal (Mai) 1973, Omar Bolondee Joop sagata feeloyaŋke-filosof senegaalnaajo luutndinooɗo laamu hooreejo Lewopool Sedaar Seengor, yiita ene hawri e lajal, tawi omo sokanoo e kasoo e Duunde Gore ndee. Ko ene wona jooni duuɓi cappanɗe Joy, yiyannde laamu nde, so wi’de ko o baraaɗo, heewɓe ene calii ɗum, ɓeen jagguɓe wonnde ko woni goonga koo, koo o baraaɗo. Artude e dew-rewe harbiyanke Bolondee Joop ko njiilaw (miijitaade) e dumunna waylitaare (rèvolution) he nder Senegaal.
Jokku Taro
Like this:
Like Loading...
Ko ɓooyaani ko, laamu Muritani ƴettii kuule kese ngam ittude ɗemngal Farayse he ɗemɗe kaalateeɗe he nder Batirdu Ngenndi he, ɓe lomtiinii ɗoon ɗemɗe ngenndiije Muritani, woni Pulaar Sooniŋkoore e Jolfe (Wolof) yantude e Arabeere. Sinno rewiino ɗo foti rewde ɗoo ɗuum ko kabaaru belɗo wonan’de ɓeen haɓantenooɓe ngam yoo ɗemɗe ngenndiije ɗee keɓtine fotde duuɓi jooni keewɗi.
jokku taro
Like this:
Like Loading...
Umaro Muktaar Sissoco Embalo, suɓaama hooreejo leydi Gine-Bisaawo caggal toɗɗe maɓɓe ɗimme baɗnooɗe ñalnde 29 Bowte 2019, ɗe o dañi 53.55 %. Hannde, 3 Siilo 2020 omo jogori fiileede laamɗo leydi e jooɗaade he dow jappeere laamu Gine-Bisaawo.
Jokku taro
Like this:
Like Loading...
Ko ñalnde Mawbaare (Talaata) 1 Mbooy (Mars) 1977, he saanga beetawe, Koolaaɗo Kuuɓal Fedde Ngootaagu Afrik garwaniijo o maayi he nder dummbirdu 52 to Camp Boiro, Konaakiri leydi Lagine (la Guinée).Duuɓi cappanɗe nay e ɗiɗi (42) njawtii caggal ko ɗum waɗi, kono sukaaɓe Afriknaaɓe heewɓe nganndinaaka holi oo ɓiyɗo Pullo, gorko Afriknaajo, kaɓanaaɗo ngam rokkitde Afrik jeytaare e ndimaagu mum.
jokku taro
Like this:
Like Loading...


text:
Yimɓe fof ina ciftora, Aamadu Tumaani Tuure ina jeyaa e heɓtunooɓe laamu to Mali e hitaande 1991 caggal warngooji e mbeddaaji Bamako. Ko laamɗo kaaɓanooɗo biyeteeɗo Muusaa Taraore ɓe liɓnoo. Niiwoni o ardinaa leydi ndi e daawal hakkunde ngal, o yuɓɓini kaaldigal ngenndiwal (29 sulyee haa 12 ut 1991), caggal ɗum o yuɓɓini woote depiteeji e gardagol leydi e hitaande 1992. E oon sahaa, ina famɗi mo sikkaano wonde ma o nangto e laamu, o saloo woppude hono no heewɓe mbaɗata haa hannde nii. Kono o sali hay wonde kanndidaa, Malinaaaɓe cuɓii hooreejo goɗɗo, hono Alfaa Umar Konaare, mo luulndaaki jikke, laamɗo mo bonnaani. Ko ndeen o deestii, o sosoyi fedde toppitiinde cukaagu.
E lewru suwee 2001 o waɗaa nulaaɗo keeriiɗo Kuuɓal kuftodinngal Fedde Ngenndiije hono Kofi Anan, to leydi Santarafrik, caggal nde Ange Felikse Pataase woofnaa kuudetaa. E hitaande 2001 o rokkaa alteret caggal nde o ɗaɓɓi ɗum. Niiwoni, o woni kanndedaa e woote gardagol leydi e lewru mee 2002. Ko o ardii leydi ndii koo fof, o jeyaaka hay parti gooto, guwarnama makko ina renndini jeyaaɓe e partiiji ɗii kala. Nde o joofni manndaa makko gadano, o naatani birgude manndaa ɗiɗmo e hitaande 2007, partiiji keewɗi e pelle renndo keewɗe mballiti mo, sibu mum en weleede politik tuugiiɗo e nanondiral (consensus). O fooli. Yimɓe fof e anndirde mo wonde neɗɗo jom konngol, haɗaani ɗum en sikkitaade ina waawi o refta e jolo hannde ngo, nde ardiiɓe leyɗe nangtotoo e laamu caloo woppude walla mbiya ina mbayla doosɗe leydi haa ndaña heddaade heen. Yeru to Niiseer, (jahduɗo heen), to Senegaal, so tawii en kaalii yeruuji ɓurɗi ɓuuɓde ɗii. Ɗiiɗoo lebbi tati ɓennuɗi ɗii fof ko ɗum woni taawilaaji jaayɗe, so anndude mbele ATT jogoraani waylude doosɗe leydi ekn … Kono ñalnde 19 abriil ATT haalii, o hollitii wonde Doosɗe leydi lelnanooɗe e hitaande 1992 maa mbayle, kollitee ɓesngu, jaɓa walla saloo. O hunii wonde kuulal 30 doosɗe ɗe memetaake, woni kuulal dottungal limoore manndaaji persidaa kala waawi ardaade leydi ndi : ɗiɗi (2) fat, so heewii, ɓurataa ɗoon. Ɗum noon ko o goppoowo laamu ñalnde 8 suwee 2012. Ko kanko wiyi : «… ko mi neɗɗo goongɗinɗo konngol mum, ko mi dimo, yanti heen wonaalaamu tan woni nguurndam !». Pullooo ! A jaaraama. A hollitii goɗngol wonde won ɗo faayidagal heddii e duunde Afrik nde. Ndeke mi faamii ko waɗi won ɓeen añde ma.
Bokara Aamadu Bah


text:
Koɗo Mawɗo Ko Aagibu Sow lollirɗo Mo Kuletee : Ɗemɗiyankeejo, winndiyanke, jannginoowo
Saakitaama ñannde :
Koɗo Mawɗo jaɓɓike Aagibu Sow, jeyaaɗo Gine. Ko o suka toowa-ganndaljo. Ɗemɗiyankoojo, wnndiyankeejo, jannginoowo, gimɗoowo, taaloowo. Himo wallifii ko heewi e fannuuji no jeyaa e ɗin, taali, miili, janti, maaginaaku, helmeedi gannde kese. Ɗum ko battane ñallal adunuyankowal hertinanaangal taali, ñannde 20 lewru tataɓuru.
Heɗiyankooɓe tedduɓe, mi salminii on salminaango enɗam e pulaaku.
Taskaram Koɗo Mawɗo no jaɓɓii Aagibu Sow, jeyaaɗo Gine. Ko o suka toowa-ganndaljo. taaliyankeejo, ɗemɗiyankoojo, jannginoowo, gimɗoowo. Himo wallifii ko heewi e fannuuji: miili, janti, maaginaaku, helmeedi gannde kese.
En jaɓɓike mo ɗoo hannde e battane ñallal adunuyankowal hertinanaangal taali, ñannde 20 lewru tataɓuru.
Koɗo men on ko teral mawngal Agipelen. Fedde jannginaynde ɗemngal Fulfulde Gine, winndaynde saaka defte e ngal ɗemngal. Hinnde firta kadi defte jannginirɗe fayɓe e ɗemngal Fulfulde.
E nder yewtere men Ceerno Aagibu Sow artay e denndaangal ɗee toɓɓe. Koɗo men no winndi deftere taali mawnde, nde o innitiri Taali Fuuta Jaloo. Ko honɗum o loowi e mayre? Ko woni nafa taali? Ko honno taalol wallifortee, no ngol ñiɓirtee?
O jaaboto denndaangal ɗee lamnde.
Toolii mon ka maakodal men.
Bismilla koɗo men non.


text:
Jibinaaɗo ñannde 25 Siilto htnd 1936,
Mo laamiima leydi ndi e htnd 1968,
Laamu makko (maako) ɓortaama e hitaande 1991.
Mo waɗii duuɓi 23 e jappeere laamu.
Muusa Trawele maaynaama e duuɓi mum 84.
Katin Muusa Trawele ko ñannde Talata arnoo e jappeere laamu katin ko ñannde Talata Laamu makko bonaa.
E oon Talata gooto mo saŋkii.
Aminn du’o yo Geno yurmo yaafo mo kaŋko e maayɓe juulɓe kala 😭
Trawele:
Gardiiɗo kiɗo leydi Mali Muusa Trawele maaynaama Hannde 15 Siilto.
Jibinaaɗo ñannde 25 Siilto htnd 1936,


text:
Cukkagol debbo ko ɗum woni karhugol jokkondiral e makko
Saakitaama ñannde :
Hannde alkamisa ñannde 25 lewru 2ɓuru ka yewtere men On Tottaama Konngol, on hollii miijooji mon ko yowitii e alhaali cukkagol rewɓe ka gollirde maɓɓe. Woɓɓe wi’a ɗum haljingol debbo, maa jokkugol debbo ka gollirde haɓɓitoo heɓan mo.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Sifaa hanki pinal hannde, ko fedde nde wonaa laamuyankoore hirjinoore, siftinoore, tintinoore, rewrude e tinndinooje, daraniinde siftinnde leňol e famminnde ngol caɗeele dookɗe renndo, e reentinnde ɗum en, e weytinnde, e yejjitinnde ɗum en mette walla siftinnde ɗum en nguurndam haŋki. Ko yimɓe fof ndenndi, njeydi Sifaa.
Nde faltaaki hay leňol gootol, haa teeŋti e ngol fulɓe ngol, ko fedde yillotoonde e kala wuro maa gurel, sabu nde yiɗi ko sarde pinal haa yimɓe fof pota heen faamamuya.
Ko ɗuum waɗi, alkamiisa 5 e Aljumaa 6 lewru mee, Sifaa Hanki Pinal Hannde yilloyinoo ma Kahayɗi e noddaandu USAT. Nde Sifaa dawi Nuwaasoot e waktu 8 subaka, aroyi kahayɗi ko hedde waktu 4 e feccere kikiiɗe. Hade mayre naatde Kayhayɗi, nde tawi ko terɗe USATnaaɓe ina ngari jaɓɓaade nde to wiyetee Beelinaaɓe. Otooji ɗii ndeggondiri fayde kay dimmbee joorooro sammee naayoo, kay wonaa yumma, kay wonaa baaba, kono kay diwnii baayeeji. Nde Alla addi nde haa e leegal biyeteengal TANTAAJI, nde tawi ko gila naatirdeTANTAAJI, ko lasi yimɓe rewɓe e worɓe, sukaaɓe e mawɓe, ina ngari jaɓɓaade Sifaa, e mbaydi njooɗndi. So a yiyii ɗee lase rewɓe, ɓee ina ɓornii ɗii comci, sago maa tan ko yo a daň hono majji. Eɓe moorii moorol wiyetee ko Sifaa Hannki Pinal Hannde. Worɓe ɓee ina kolliri cubalaagal haŋki, so mi hulaani nii, mi wiya, kala heen mo ɓoɗɗu-ɗaa ko ndaneewu yaltata e mum. Nde mbismaa, nde wertanaa leeso e yeeso, nde tawnoo yeeso wonaa kasoo kono cokaaɗo heen fof tinat, nde ɓuuftaa, nde ňaamninaa, nde yeewtaa, tampere yalti e ɓalli maɓɓe. ňlande heen Kahayɗi ina wuli, fotde 45 degere, kono nde wonnoo jeewte ɗee ina kawri e yiɗde, nde yahdu e nguleeki kii tan. Ndeen yahii haa naange ngee mutii, golle kuccanaa, nokku ɗo hiirde nde waɗatee ɗo feewnaa. Waktu 11ɓo jamma yontii, diɗɗal Sifaa hanki pinal hannde, wonndude e jalluɗi Yelaa Faama Mbay, keblii ngam waɗoyde aadii mum en, hawri ko ňalnde heen Usmaan Hammadi joob ina jofti e wuro hee, ummoraade Dakarel. Sifaa hannki pinal hannde ina ardi e jaayndiyankooɓe rajo renndo e rajo Fonndu, jokkondiral hakkunde hiirde ndee e ɗiin rajooji waɗii haa addani wonɓe Amerik, Bankok, Orop, Afrik e ɗo ɗiin raajoji mbaawi heɗeede fof, renndude e Kahayɗinaaɓe hiirde ndee, nde wonnoo jokkondiral ngal wonnoo ko ɗoon e ɗoon (direct).
Nde Usmaan hammadi toƴƴi daande e udditgol hiirde ndee, daande makko seeki jamma, finndini ɗaaninooɓe, diwni kelewaaji joŋtunooɗi koyɗe ina ɗaanii, ɗum jirwi no haanirta nii, Kahayɗinaaɓe ngirňitodii e wutteeji mumen ɗi guubu ceertungu, haa teeŋti e bula Kahayɗi, ɓe ndaangani hakkunde dingiral ngam juuroyde oo ɓiɗɗo jibinannde Kahayɗi mo wulaango boolumal. Kelle e gulaali e luukaali mbaɗii oolel, yimɓe mbeltiima, hakkillaaji ngartii, sabu maɓɓe wayrude nannde ndee
daande. Nde Usmaan ƴeeŋi, yimɓe njooɗtii, debbo gawlo o lomi yolnde e daande mum ngawlaagu e yimre mum malisaajo, hono Faatimata Mammadu Mbay mo Jalluɗi Yelaa. Hiirde ɗeɓi fusde sabu feccere e tawtoraaɓe hiirde ndee, ko yari maayo en, ɓe njaraa deeɓeele ɓe mbaccaa balamaaje, ɓe nguutaa dimmbeeji, ɓe njolaani e laakon bal mbacca. Itti min samaawu tan ko dille keewɗe ina ngummirii min bannge rewo, min cikkatnoo ko yimɓe, kono ndeke ko noodi. Seeɗa hiirde nde fusa, kono nde wonnoo jaaltaaɓe ina e hiirde ndee, ɗum wonti baar ɓuuɓɗo, oon woni Jibi Hammadi joob, hooreejo fedde USAT.
Golle njokki, yimɓe mbeltii. Fedde mo ceɗɗo mo saɗaaka ňalaande naati dingiral, hono Mamadu Yero Jak. Ndeen woni Sifaa Hanki Pinal Hannde e ɗii comci ɗi goobu asamaan ; kelle e gulaali eelti, wonndude e naayaali jooɗɗi, jimɗi belɗi, e tinndinooje baɗɗe faayiida, pinndinooje, ciftinooji neɗɗo e nguurndam mum. Ko noon jammaaji ɗi njahri. Ndeen hiirde fusi ko e waktu tataɓo jamma, ko e oon sahaa ciifondiral nanondiral gollodaade hakkunde hooreeɓe pelle ɗee waɗaa, hono SHPH e USAT. Ko ňalnde aset 7 mee fedde SHPH ummitii kahayɗi fayde Nuwaasoot .
Umar Bah Mboyna


text:
Ko dew & gor ( dewum e gorum ) tan woodi e tagoore waɗnde wonki, ko ɗuum tan kadi pulaar haali ɗoon.
Ko ɗuum waɗi innde kala ko gorum e dewum, innaa ɗoon abbitinee e huunde nde.
Neɗɗo gorko – neɗɗo dewo ( debbo ).
Kono noon wiyaa tan gorko e debbo sabu ina anndaa kamɓe ɗiɗo fof ko ɓe yimɓe, ko kamɓe ɗiɗo tan kadi ngoni yimɓe.
Ko wonaa yimɓe ko ne ko noon tan : puccu ngoru – puccu ndewu ( ndebbu )
Mbabba ngora ( ngorba ) – mbabba ndewa …
Mbaroodi ngordi – ndewri
Kankaleewal goral – dewal.
Ndamndi e njawdi e ngaari ina ɗesi selde innde ngoraagu nde, tawnoo ko ɓuri heewde heen ko ngoraagu e ndewaagu innaa ɗoon ; gor & dew, dewo ko dewɗo walla dewaaɗo , ko rewondirde tan woni ɗoon , nde tawnoo pulaar haalataa ko anndaa walla ko anndaano, ɗemngal kadi ko gayno ina majjiree jawdi mum !
Ko ɗuum waɗi pulaar itti ” dewo ” waɗti ɗum ” debbo ” haa woowiraama noon, kono paamen so wiyaama :
debbeo
mbaalu ndebbu
nagge rebbe
gertogal debbal.
Ɗuum yaltii rewde e rewondirde e kuuɓal wontii debbude.
Mbaalu ko ndewu.
Nagge rewe
Gertogal dewal, [ maa wood noon biyɗo gertogal debbal wiyetaake , kono noon ko addi mbaalu ndebbu nagge rebbe , ko ɗuum fotnoo addude gertogal debbal, kono noon pulaar goowaaɗo mo sellaani jaɓnat ɗo salna too tawa ko e mbaydi ngootiri.
Bindol: Idriisa Ka


text:
Ko honɗum maayde Idriis Debi Itno battinta e njuɓɓudi G5 Sahel?
Saakitaama ñannde :
Ka taskaram On Tottaama Konngol, toɓɓere nden no fawii e ko maayde Idriis Debi Itno battinta e nder ndii njuɓɓudi G5 Sahel. Caad no jogii darnde mawnde e nder mayri. Ko honɗum woni janngo ndii njuɓɓuɗi? Aree okkon miijooji mon e yi'aangooji mon. Ko toolii mon, RFI Fulfulde tottii on konngol. Seenee maakoden ! Meɗen habbii miijooji mon e dow ndee toɓɓere ka tonngoode WhatsApp 00221 76 644 12 80 e ka hello amen Facebook RFI FULFULDE.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Fiyanɗe laatinaaɗe e saa'i gooto Mali e Niiger, Buubakaar JALLO, hertorɗo Kisal no taskoo oo alhaali
Saakitaama ñannde :
E ndee yontere ƴaɓɓiinde, Kununkooɓe 33 waraama Mali e on saa’i kadi Siwilɓe 58 waraama Nijer. Ɗee mayeele fow ko e fiyanɗe woni sabu majje. Woɓɓe no wi’i ko dente kuliyankooje sertuɗe hawtiti waɗi ɗii warngooji. So tawii ko non woniri, ɗum adday bononnda mawɗo e diiwal Sahel. Ko ɗum holli Buubakaar JALLO, wiɗtiyankeejo hertorɗo ndeenaagu leyɗe. Ko kanko woni koɗo Ibrahiima Timmbi BAH. Keɗoɗen ɓe.


text:
Gurel amen hoɗnoo ko e duuɗe e caaɗli, yor-yor tule ceene, ɗo ceeweele toɓatnoo mbaɗa beeli beeli, ɗo cayle e ciluweeje leewotonoo, ɓireteeɗi kuuna kayoo, njaabondira e gooleeje, caaɗli gese niiloo higgu, duule ndunngu cummba moosa, njalda e aynaaɓe, remooɓe e sippooɓe ngartida e dogtooji … Ndeen ko mu suka mi heewaani sokla, so wonaa mi ɓadoo baaba nde naange daaydaayni waɗi mbuuɗu, moolii e tule hirnaange, mbatooje ɗakkii, doombi corsorti, gedde nduuɓani luurooji, ndiwri toŋŋinii e dow leɗɗe, jamma wona e yiiwaade, koode ñaara e asamaan.
Baaba daara ni mi jaambareeɓe yawtuɓe.
Yooɗi-mi heen ko daari ngenndiyankooɓe jaddinooɓe koloñaal, maayi tawi maayaani e jaŋtawol ngenndi… Mi naamnoo baaba holi ɓeen ? Ko ɓe ɓaleeɓe walla ko ɓe woɗeeɓe ? Baaba wiyi mi : ɓeen ko Siidi wul Mullaay Seyn, Muhammed Ayda, Bakkaar wul Suwoyd Ahmed, Foodee Jaagili, Alamaani Daraame, Abdul Bookara Kan e woɗɓe.
E subaka noon e subakaaji huunde fof waylii wonande gurel amen, nde waɗɗiiɓe puccon, ɓe koppeteeji, wakkiiɓe petelaaji catii gurel amen, ɓe curi nay, remooɓe yoo sippooɓe alaa daɗoowo. Aɓe kaalaa haala ka mi meeɗaa nande : ka wonaa wolof, ka wonaa sooninke, ka wonaa Pulaar, ka wonaa Arab. Teskii mi heen ko aloo ! aloo ! labaa ! labaa !
Gooto e maɓɓe nantini « miin ko mi seef de wilaas, koloñaal wiyi on gale fof tati ɓireteeɗi, gay ‘’puwaa’, satalla nebam waɗa soldaat. Yo yaaw, haala mum jaabetaake.» Njiy-mi yeeso baaba am ina huɓɓa. Mbiy-mi « baaba ko ɓee ngoni ? » Baaba wiyi mi « ɓee ɓuri mboddi e yaare sooño bonde ». Ɗoon e ɗoon nay coggaa, sagataaɓe ndahaa. Ndañ-mi ɓoccitaade, miin e sehilaaɓe am min naatoyi e jaalol haayre. Gurel amen heddodii e baasal e yeeweende… So hiiri, nagge huunataa, gool teeɗataa, a nanataa so wonaa ŋeewaango boyiiru e ñuuñaango fowru. Mo njiyi-ɗaa fof na turii na jaggi e tiinde. Ɗoon min ngoondi yoftaade. Min mbaɗi kosɗe, min ndoga seeɗa, min ñekka seeɗa, min layalayta no goorooɗe. Jamma min mballina, ñalawma min ñallin. Minj keyɗa min ñaama kaakooli, min ɗomɗa min ɓuucoo ɗaɗi leɗɗe. Ɓerɗe piɓii, anniya goonga fiɓtotaako.
Wune dooki etee maayde soomi teddungal, faddini laajotooɓe ndimaagu. Gite am ceedii koloñaal mo gite korodde, omo yaɓɓa ɓee, omo dampa ɓee …
Rimɗunooɓe kank ngontii hannde jiyaaɓe. Ɗoon min coomii e huɗo, min nanndi e daƴƴe, min moolii e leɗɗe, min nanndi e jullaaje. Ɗoon gite kelaa, kaanabbe kaanaa, kure ndampi coneele. Ñalnde heen cuurki wonti cuuraay tooñaaɓe, kure kuljinni hiɗaaɓe. Koloñaal yani siɓaani taaɓal, gure firigaaji nootii e wulaango conndi ? Nay kawni ndoontii duumaale, ɓogi dahaaɓe taƴaa, ndimaagu jaaƴii, kisal nootii, jam ñalli waali e wuro e ladde.
Abuu Mborom Gelaajo
Kayhayɗi ñalnde 26/11/1982


text:
Michika
Michika (mwe-cika) un galle boɗen ɗun hukuma pamarun eta ɗiiwal Adamawa ɗun Najeriya, hanjun lati hautirɗe ɗe hukuma pamarun(2) Eɗun ɗer woila ɗiiwal ɗenɓo. E gal ɗau ƙeroti dari ɗau eta anɗaɗe inare yilaki umtuki gite ɗun mcedigyi ta vecemwe Rhumsiki ta Kamaru mwecika (Michika) hange goni gelleɗe nayi ɓurɗe maugu ɗer ɗiiwal Adamawa.
Lamu[taƴto | taƴto ɗaɗi wiki]
Mo mauninaɗo Ngiɗa zakawa kwache hanko wonii Ajiyayo Michika. Latinoɓe lamu shubtimo yanɗe re Asawe ziɗu leuru Disemba 2013 yaɗɗu maiɗe coffar mauɗe latiɗo hanko waɗi miyani galle ɗer ko yahi duɓi soppote toyi.
Tagabellegyi[taƴto | taƴto ɗaɗi wiki]
Maugol lasgol e ɗemgal michika hamɓe ke yimɓe Kamwe ɗemɓo ɗemle maɓɓe(wolde) vecemwe.
Distinarɗe[taƴto | taƴto ɗaɗi wiki]
Dun tiggi hukuma pamarun michika ɗer dungu 1976.Eɗi wadii kerol e kautuɗi kamaru eta funa eɗau kerol mari ta woila Ewoɗi hukuma pamarun Madagali ɗer edun waɗi kerol e hukuma pamaru Askira Uba edi oiiwal Diiwal Borno Eta hirna. Ta woila bo edi wadii kerol e hukumaji pamari mubi eta woila e hong. Bial Michika hangal woni bonnigal gaddagal Bial Kamwe don mweche-cika hanji goni Bial kamwe gan dlistaki ɗir deuugo. Distinambe ɗennogaɗa holli wigo ɗin tiggi michika(mwe-cika) E sagitigo karnu ɗua 15 ta koe noyema ɗunɗun latiɗun molamu ɗimba ganshowo mo ganshai yolde e Michika (3) inɗe Michika (mwe-cika) heɓoma gada artuɗun wiki mule che cika Rakwada kwaa anɗuɓe ɗistinaje e hiɓe kwame Eɗe fussaro koyari golde ɗeɗun ko e semɓe ma dillirɗo e suɗɗisuɗɗi gamma wanchoɓe. Eta ɗun ɗusti ɗun koyari mueche cika eta ɗemgal denbo gal muechika(michika)Idris kalooma lamiɗo suatien ɗun karnu sappo e g jewe golomo wii yari Michika (Michika) ɗembo gimɓe kamue e ɗer odyssey (4) Nonbo Henrich bath molishtowo leyɗi jamus e ɗer ɗerewol mako tralle in Afrik (yudu ɗer afarika) gol ɗun hanɗini e 1850 mo winɗi kononi daraki yimɓe Kamwe ɓe Michika. Michika e wodii geɓe jene nagi. Wwtau joɗerde Michika, jodorɗe Nkafa, joɗerde madzi joɗerde futu joɗerde garta joɗorde Bazza/bandulla/jakwa joɗerde zah/Ghye joɗorɗe ui/Bokka e jodarɗi sina/kamale,wolde Dakura ɗenbo e ɗun noddiraɗe e Bazza lati hanjun woni lonnuɗun ɗimɗe wolde margi pazza ɗuɓbe maɓɓe ɓe ijjitinidato ɗun e higi ɗenbo e ɓe giɗi wanchugo ganchu e gaɗa waduki jukire e jukkita e kamue ɓe yauni bial wonnuki goɗdo e wonnuki goɗɗi e bial higgi gamma hamɓe higgi yaniuki martiɓita gola maɓbe ɓen eɓe kolla ko e maɓɓe e ɗutino Kamwe (kamue ɗun holina yimɓe huɗe) gamma yimɓe kamase eɓe godi umago tafuki setiɓe ɓe martiɓina ɓe ebo hautugo eɗer hoɗe eɓe motunto koe maɓɓe naye e nifeɓi goɗdi imanu e hautugo koppi yimɓe e neɗda haukike e vecemue the emes and the motion of yimɓe Kamwe e vecorve hanjun dabeghi ni.